
Настоящият Доклад за оценка на степента на въздействие (ДОСВ) се извършва на основание на чл. 31-34 от Закона за биологичното разнообразие (обн.ДВ, бр.77 от 09.08.2002 г.), чл.22 и чл.23 от Наредбата за условията и реда за извършване на оценка за съвместимостта (ОС) на планове, програми, проекти и инвестиционни предложения с предмета и целите на опазване на защитените зони (обн.ДВ, бр.73 от 11 септември 2007г., изм. и доп. бр. 81/2010, бр. 3/2011, бр. 94/2012 г.) и в съответствие с чл. 9, ал. 1, както и на основание, писмо с изх. № 2571 от 30.09.2015 на РИОСВ Монтана за извършване на Оценка за въздействието върху околната среда (ОВОС) и ДОСВ. Разработката е в съответствие с чл. 6, ал. 3 и ал. 4 на Директива 92/43/ЕИО за запазване на природните местообитания и на дивата флора и фауна.

Мотивите на компетентния орган са следните:

· Инвестиционното предложение (ИП) ще се реализира в концесионна площ „Езерото”, която попада изцяло в границите на защитена зона BG 0002002 „Западен Балкан” за опазване на дивите птици.
· От характеристиките и параметрите на ИП е видно, че върху защитената зона може да се очаква:

· пряко унищожаване на местообитания на видове птици, предмет на опазване в зоната.

· фрагментация и влошаване качеството на местообитания на видове птици.

· замърсяване на местообитания на видове птици в защитената зона по време на строителството и експлоатацията.

· безпокойство на видове птици предмет на опазване в зоната. Територията е потенциално гнездово местообитание, зимуващо местообитание и местообитание на мигриращи видове птици, предмет на опазване в зоната.

· влошаване на състоянието на сигурност на видове птици и техните местообитания, които са предмет и цел на опазване в зоната.

· кумулативен ефект, който да окаже негативно въздействие върху зоната заедно с други ИП.
Проучени и отразени са всички изисквания на компетентното ведомство, изложени в съгласувателната кореспонденция.

Предмет на оценка на доклада е защитена зона BG 0002002 „Западен Балкан” за опазване на дивите птици.
1. Анотация на инвестиционното предложение

Обект на Доклада за оценка на степента на въздействие (ДОСВ) е Инвестиционно предложение за “Изграждане на кариера за добив на строителни материали в концесионна площ „Езерото“ (728.4 дка), разположена в землищата на с. Мартиново и гр. Чипровци, община Чипровци, област Монтана”

Възложител: „Пътинженеринг – М“ АД, гр. Монтана, ул. „Граф Игнатиев” № 24.
Концесионна площ „Езерото“ е разположена в границата на землищата на с. Мартиново и гр. Чипровци, община Чипровци, област Монтана.

В землището на с. Мартиново, тя е в обхвата на местностите: „Сими дол“; „Синьо дол“; „Езерото“; „Кожлен дол“.

В землището на гр. Чипровци, тя е в обхвата на местностите: „Буни връх“; „Бонина чука“.

В землището на с. Мартиново, тя е в обхвата на имоти: 000027; 000028; 000125; 000512; 000517; 000520; 000637; 000638; 000639; 000640; 005002; 154004; 154006; 155003; 155004; 155005; 155007; 155008; 155010; 155011; 155012; 156006; 156012.

В землището на гр. Чипровци, тя е в обхвата на имоти: 102003; 102004; 102005; 102006; 102007; 102009; 102010; 102011; 102012; 102013; 102046; 017005; 017015. Концесионна площ „Езерото“ е разположена на 2500 м северозападно от гр. Чипровци и на 1500 м североизточно от с. Мартиново. Тя се отводнява от две дерета: „Синия дол“ и „Рупски дол“ от овражната система на р. Огоста, която се намира на 2000 м южно от площта.
Община Чипровци се намира в Северозападна България и е една от съставните общини на област Монтана.

Общината е разположена в западната част на област Монтана. С площта си от 286,881 km2 заема 7-мо място сред 11-те общините на областта, което съставлява 7,89% от територията на областта. Границите й са следните:

· на север – община Монтана
· на изток и юг – община Георги Дамяново
· на югозапад – Република Сърбия
· на северозапад – община Чупрене, област Видин
· на север – община Ружинци, област Видин.
Релефът на общината е високо и средно планински, като територията й изцяло попада в пределите на Западна Стара планина и Западен Предбалкан.

Цялата южна половина на общината, на юг от долината на река Огоста се заема от североизточните части на Чипровска планина, която е част от Западна Стара планина. В най-западния ъгъл на общината, на границата със Сърбия се издига връх Мартинова чука (2011 m), най-високата точка на общината. Северозападно от село Мартиново чрез висока седловина Чипровска планина се свързва с Язова планина, която също принадлежи към Западна Стара планина. На юг и югоизток планината достига до дълбоката долина на река Огоста, а на север-североизток до долината на левият й приток Превалска река (Превалска Огоста). Най-високата й точка връх Горно Язово (1573 m) се намира на около 200 m северно от седловината свързваща я с Чипровска планина.
На север-североизток от долината на Превалска река (Превалска Огоста) и Огоста в пределите на общината попадат южните склонове на Широка планина, която се отнася към структурата на Западния Предбалкан. Чрез Превалска седловина Широка планина се свързва с Язова планина, а най-високата и точка връх Типчен (941 m) се издига североизточно от седловината. 

Минималната височина на община Чипровци е в коритото на река Огоста, източно от село Горна Ковачица – 239 m н.в.

Основна водна артерия на община Чипровци е река Огоста, която протича през нея с част от горното си течение. Тя извира под връх Вража глава (1935 m) в Чипровска планина и се насочва на изток. Преминава през град Чипровци, при село Желязна завива на север-североизток, при село Белимел – на изток-югоизток и източно от село Горна Ковачица напуска пределите на общината. Между град Чипровции село Белимел долината и служи за граница между Чипровска и Язова планина, а след Белимел – за граница между Чипровска и Широка планина, респективно между Западна Стара планина и Западния Предбалкан. При село Белимел в нея отляво се влива първият  по-голям приток – Превалска река (Превалска Огоста) (19 km), която извира под връх Горно Язово в Язова планина.

Предмет на ИП “Изграждане на кариера за добив на строителни материали в концесионна площ „Езерото“ (728.4 дка), разположена в землищата на с. Мартиново и гр. Чипровци, община Чипровци, област Монтана” е изграждане на две кариери в участъците на находище „Езерото“ за добив на диабази, годни за пътни настилки и битумни смеси в концесионна площ „Езерото“ за срок от 25 (двадесет и пет) години.

Концесионната площ (728450 м2) включва участък „Северен“ (399498 м2) и участък „Южен“ (52572 м2) от находище „Езерото“, както и съпътстваща площ (276380 м2) за осъществяване на дейността на концесията.

Фиг. 1.1. Местоположение на концесионната площ с участък Северен от находище „Езерото“ – син контур и участък Южен от находище „Езерото“ – червен контур.
Фирмата е извършила проучването на находището, на основание договор от 13.02.2002 г. с МОСВ и разрешение № 138/07.01.2002 г. на Министъра на околната среда и водите. Резултатите от проучването са обобщени в геоложки доклад, защитен в МОСВ и изчислените запаси и ресурси са утвърдени от специализиран експертен съвет (СЕК) с протокол № НБ-18/14.05.2004 г. Фирмата е придобила удостоверение за търговско откритие № 0138/17.05.2004 г.

На база протокола и търговското откритие, Министерството на регионалното развитие и благоустройството сключи договор с фирма „ПътинженеринГ – М“ ЕАД, гр. Монтана на 29.10.2007 г. за пряко предоставяне на концесия по чл. 2, ал. 5 от ЗПБ за добив на строителни материали – диабази от находище ЕЗЕРОТО за 25 години.

Утвърдените запаси и ресурси в находище „Езерото“ към 01.01.2004 г., съгласно Протокол № НБ-18/14.05.2004 г. са показани в таблица № 1.1.

Таблица 1.1.

	Номер на блока и категория на запасите
	Площ на блока от план запаси, м2
	Обем на на откривката, м3
	Обем на запасите, м3

	Участък „Северен“ 

	Блок 1 [111]
	27052
	21642
	292162

	Блок 2 [122]
	372446
	297957
	3947928

	Общо за участъка [111] + [122]
	399498
	319599
	4240090

	Участък „Южен“

	Блок 3 [332]
	52572
	26286
	173488

	

	Общо за находището [111] + [122]
	399498
	319599
	4240090

	Общо за находището [322]
	52572
	26286
	173488

	Отношение на откривка към запаси е 1:13.3; коефициент на откривка 0.08; загуби при добива и обработката 8%; отпадък при обработка 15%; общо 23%; количество на произведени фракции 0 – 4, 4 – 8, 8 – 12 мм 77%; общата използваемост на суровината е сбор от отпадъка (0 – 20 мм) и произведените фракции 0 – 4, 4 – 8, 8 – 12 мм 92%


Бъдещите кариери и съпътстващите им площи ще се изградят на терени от горска територия (държавна собственост) с размер 652128 м2, с начин на трайно ползване: гори; голини; поляни. От тези терени, през първия етап, ще бъде разработено добивно поле с площ 186.9 дка или 186926 м2.

В обхвата на концесионната площ има терени (33615 м2) от Общински поземлен фонд (начин на трайно ползване: ливада; пасище), от тях ще бъдат използвани само 10 дка за съпътстващата площ на добивното поле от първия етап.

В обхвата на концесионната площ има терени (42707 м2) от горска територия (частна собственост) с начин на трайно ползване: гори. Тези терени няма да бъдат засегнати при бъдещия концесионен добив и няма да бъдат предмет на разглеждане в бъдещите работни проекти.

Спазени са санитарно – хигиенните отстояния от близките селища до бъдещото добивно поле и съпътстващата площ. Концесионната площ е на 2500 м северозападно от гр. Чипровци и на 1500 м североизточно от с. Мартиново (фиг. 1.2).

Фиг. 1.2 Местоположение на концесионната площ.

На основание, концесионния договор от 29.10.2007 г., са разработени цялостен работен проект и проект за техническа и биологична рекултивация, както и всяка година се разработва и съответния годишен работен проект, със заложен годишен добив от 75600 м3 скална маса. Те се съгласуват от Министерството на енергетиката, но ще се премине към изпълнение на проектите, след положително решение по ОВОС на РИОСВ, гр. Монтана и сключване на договори за земеползване със собствениците на земята в концесионната площ.

При разработването на запасите на бъдещото добивно поле ще се използват пробивно – взривни работи (ПВР).
Експлоатационните параметри на добивното поле от първия етап на разработване на участък „Северен“ от находище „Езерото“ са:

Площ на добивното поле




186.9 дка (186926 м2);

Средна дебелина на диабазите в добивното поле
10.6 м;

Утвърдени запаси от диабазите в добивното поле
1981416 м3;

Откривка в добивното поле, обем



149541 м3;

Откривка в добивното поле, средна дебелина

0.8 м.

Преди реализация на годишния експлоатационен проект, първоначално инструментално се залагат граничните точки на кариерата, сигнализирани с укрепени в бетон метални тръби и съответно надписани номерата им. Извършва се подготовка за изграждане на кариерните стъпала - ситуиране на границите им, премахване на откривката и добив. 

Откривката ще се премахва селективно с булдозер-рихлител: хумуса, делувиално-елувиален слой и технологичния отпадък ще бъдат формирани в съпътстващата площ до утвърдените запаси. Те ще се складират в отделни насипища: насипище “Хумусен слой“ и насипище “Откривка“. Изграждането, планировките и подравняването на насипищата се извозва с булдозер. За бъдещата техническата рекултивация ще се използва и отпадъка от преработката на суровината. Рекултивацията ще се извърши след края на експлоатационните работи в добивното поле.
Откривката е изградена от скални късове от изветрелите коренни скали и глинесто-песъкливи материали, изграждащи сипеи. Дебелината им ненадвишава 1.0 м. За нормална експлоатация в кариерата се предвижда откривните работи да изпреварят с 5 м развитието на добивните. 

Добивът на диабазите за производство на камък трошен за пътни настилки и асфалтови покрития ще се извършва по кариерен способ при следните параметри: ъгъл на устойчивия откос на кариерата 80°, при фронт от 10 м;  брой на работните стъпала 3; височина на работното стъпало, средно 10 м; изземване на суровината чрез прокарване на полутраншеи с ширина 27 м, като траншеите ще завършват с площадки, на които ще се разположат багерите; посока на придвижване на работния фронт на добивните работи: североизток, а добивните работи в посока северозапад-югоизток; максимална дължина на работен фронт 50 м.

Хидрогеоложките условия в участъка са дефинирани като прости, като при 

експлоатацията на находището трябва да се проектират дренажни канавки.
Влияние върху околната среда и екологията в района на кариерата ще окажат пробивно – взривните работи, които са основна технологична дейност за изземване запасите на участък „Северен“. С помощта на модерна сонда „Тамрок” със собствено прахоулавяне ще се извършат сондажните прободи на масива за зареждане с взривно вещество, а с един брой хидравличен чук, монтиран на багер „Хюндай” ще се раздробяват негабаритните късове. Пробивно – взривните работи ще се осъществяват по милисекундният способ с оглед минимално сеизмично влияние върху околното среда.

Количеството на праховата фракция във въздуха се определя от много фактори, по‑важните от които са: здравината на пробиваните скали, минералният ѝ състав, диаметърът на пробивите, едновременната работа на пробивните машини, разстоянието между тях и т. н.

Прахът, твърдите частици и продуктите от взривните работи се отлагат предимно в района на пробивно – взривната дейност. При тях в участък „Северен“, екологичен проблем ще представлява шумовото натоварване на работните места, особено при работа със сондите и компресорите.

В близост до местоработата на сондата шумът от общата работа достига до 80 децибела. Изграждането на обекта обаче няма да причини шумово наднормено натоварване на жизнената среда на жителите на селищата, както и на растителния и животински свят. Оценката на шума се прави чрез еквивалентното му ниво. То се определя на база статистически анализ на разпределението на шума в dB/А/ по отношение на времето.

При нормална експлоатация на оборудването, нивото на звуковото налягане няма да превишава санитарната норма, която за територията на производствената площадка е 70 dB/А/. Очакваните завишавания ще имат епизодичен характер. Очакват се максимални стойности на шумовото ниво на работната площадка до около 87 dB/A/. Нивото на шума на разстояние 20 м от съоръженията вече е значително по‑ниско от ПДН.

Съгласно методиката на МОСВ за определяне на общата звукова мощност, излъчвана в околната среда и определяне нивото на шума в мястото на въздействие на 200 м от центъра на работната площадка, където са разположени машините и съоръженията, се очаква то да бъде под 50 dB/А/.

С отдалечаване от района на площадката звуковото натоварване на околната среда ще намалява. Поради отдалечеността на населените места от района на разработката и нивото на шумовия фон в населените места през деня, не се очаква нарушение на комфорта на населението и не се очаква неблагоприятно влияние върху здравето на хората.

Прогнозата за натоварването на околното пространство, извън посоченият периметър на участък „Северен“ се очаква да бъде локално като териториален обхват; незначително като степен на въздействие; в рамките на работния ден като продължителност и без кумулативно въздействие.

Извън обекта, интензивността на фактора шум няма да надвишава пределно – допустимите стойности, определени с Наредба № 6/26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението, издадена от министъра на здравеопазването и министъра на околната среда и водите, обн., ДВ, бр. 58 от 18.07.2006 г.:

Таблица 1.2

	Шум
	В жилищна зона
	В промишлена зона

	ден dB/A/
	55
	70

	нощ dB/A/
	45
	70


При експлоатацията на кариерата ще се отделя прах в процеса на добива и на транспортиране на суровината. За недопускане увреждане здравето на работещите и на вредно влияние върху околната среда, ще се извършва оросяване на работните стъпала и пътищата, а суровината ще се транспортира с покрити автосамосвали.

Добитата скална маса от кариерите в участъците на находище „Езерото“ ще бъде транспортирана по съществуващите черни пътища до мястото за обработка в притежаваната от дружеството ТСИ, намираща се в с. Владимирово, община Бойчиновци, област Монтана. До кариерите на находище „Езерото“ няма да се изграждат преработващи инсталации.
Концесионната площ не влиза и не е в близост до обхвата на чувствителни територии, уязвими зони, като СОЗ и др. Тя не засяга защитени територии и обекти по смисъла на ЗЗТ.

В обхвата на концесионната площ, при прокарването на геолого-проучвателните изработки, не са установени минерални, исторически или археологически находки. В становището на Министерството на културата, при сключване на концесионния договор, се отбелязва, че в концесионната площ липсват исторически или археологически находки.
При разработването на запасите ще се използват съществуващите черни пътища до концесионната площ и в нея. Основният извозен път е създадения от ДМП „Чипровци“ макадамов път в „Синия дол“. Няма необходимост от нова или промяна на съществуваща пътна инфраструктура.
Въздействията в концесионната площ няма да имат трансграничен характер, поради отдалечеността на обекта от междудържавни граници и тъй като обекта е с минимален локален обхват като размер и емисии.

Добивът на диабази не изисква използването на други природни ресурси. За него ще се използват машини с двигатели с вътрешно горене.

По време на експлоатацията на обекта ще бъде използвано незначителното количество вода за питейни и битови нужди. 

Промишлена вода за оросяване на работните площадки и пътищата срещу запрашаване ще се доставя с цистерни. Тя ще бъде закупувана от водоразпределителната система в гр. Чипровци на фирма „ВиК“ ЕООД, гр. Монтана. 

Питейната вода за работещите в кариерите ще бъде доставяна на обекта от магазинната мрежа. 

Отпадъци, които се очаква да се генерират и предвиждания за тяхното третиране:

Дейността на обекта не е свързана с генериране на промишлени отпадъци, създаващи проблеми по отношение на тяхното събиране, извозване и депониране. При добива ще се генерират два отпадъка от иззетата откривка: почвен слой и стерил (изветрелите диабази над полезното изкопаемо, както и антропогенния насип).

Те ще се депонират в две отделни насипища (за двата отпадъка поотделно) в границите на добивното поле (при възможност за частична техническа рекултивация в добивния период) или на съпътстващата площ.
Технологичните отпадъци от добива (отделяне на тектонските зони на стриване, наблюдавани в масива) също ще се депонират и използват при рекултивацията.

Очаквани количества и тип отпадъчни води (битови/промишлени), предвиден начин на тяхното третиране – локално пречиствателно съоръжение/станция, заустване в канализация/воден обект, собствена яма или друго, сезонност и др.

Експлоатацията на кариерите не е свързана с дейности, отделящи отпадни и замърсени води. За битово – фекалните води ще бъдат използвани химически тоалетни. Фирмата няма да изгражда водопровод, ще бъде използвана промишлена вода за оросяване, транспортирана и съхранявана с цистерни до кариерите.

Защитени територии, природни и исторически забележителности
· „Чипровският водопад“ /защитена местност/ се крие сред разкошна букова гора в долината на Стара река. Висок е 18 м. До водопада се стига за 1 – 2 ч. по екопътека „Деяница“. Най-красив е при пролетното топене на снеговете по билото на планината.

· „Деяница“ е защитена местност с площ около 30 ха. Тя е чудесна слънчева поляна под връх Три чуки /1938 m/ и връх Вража глава /1936 m/, живописно кътче в Чипровска планина, подканящо за високопланински семеен туризъм и отмора. Три чуки са високите върхове на запад от Чипровци, които са на границата със Сърбия. Достъпни в подножието си след 5 часов преход или с джип те предоставят невероятна гледка към целия регион /граничен район – личните документи са задължителни/.

· „Равненско градище“ е защитена местност и е разположена край село Равна с площ 186 ха. Поразява с недокоснатата от човека природа и възможността да видите защитени растителни видове и останките от тракийска крепост и римска монетарница.

· Пещерата „Мишин камък“ /защитен природен обект/ се намира между селата Превала и Горна Лука в Язова планина, в едноименен лесопарк. Истински пир за човешкото око в тази пещера са изваяните от природата фигури от сталактити и сталагмити.

· „Стоовци“ или наричан още Разчепати камък се намира 9 km източно от село Превала. В подножието на Разчепати камък е скалата Викалото, под която има надписи все още неразчетени докрай от археолозите. В района се реализира проект на община Чипровци за създаване на ландшафтен парк „Широка планина“.

· Чипровският манастир „Св. Иван Рилски“ е национален паметник на културата с десетвековна история и се намира на 4 km североизточно от Чипровци, над левия висок бряг на река Огоста.

Защитени зони

На основание чл. 10, ал. 4 от Закона за билогичното разнообразие с Решение №122  от 2 март 2007 г.на МС е приет Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна (Обн. ДВ. бр.21 от 9 Март 2007г.) и е допълнен с Решение № 661 от 16 октомври 2007 г. (Обн. ДВ. бр.85 от 23 Октомври 2007г.) и Решение № 802 от 4 декември 2007 г. (Обн. ДВ. бр.107 от 18 Декември 2007г.).
В землището на Община Чипровци  попадат следните защитените зони:
- 33 „Западен Балкан” (BG0002002) за опазване на дивите птици 

- ЗЗ „Западна Стара планина и Предбалкан” (BG0001040) за опазване на природни место​обитания и на дивата флора и фауна.

ИП попада в защитена зона (33) „Западен Балкан” BG0002002 за опазване на дивите птици, обявена със Заповед № РД-119/09.02.2012 г. на Министъра на околната среда и водите (ДВ, бр. 20/9.03.2012 г.). ИП отстои на около 530 м от защитена зона „Западна Стара планина и Предбалкан” BG0001040 за опазване на природните место​обитания и на дивата флора и фауна, включена в списъка на защитени зони, приети с Решение на Министерски съвет № 661/16.10.2007 г. (ДВ, бр. 85/2007 г.). 
[image: image3.png]



Фиг. 1.3 Разстояние на находището до зона „Западна Стара планина и Предбалкан” BG0001040 - 530 м. в североизточна посока

ИП е допустимо спрямо режима на 33 „Западен Балкан” BG0002002, определен от заповедта за обявяване на зоната.

2. Описание и характеристика на други планове, програми и проекти/инвестиционни предложения, съществуващи и/или в процес на разработване или одобряване, които в съчетание с оценяваното инвестиционно предложение могат да окажат неблагоприятно въздействие върху защитената зона

Съгласно т. 10 от Допълнителните разпоредби на Наредбата за ОС „кумулативни въздействия” са въздействия върху околната среда, които са резултат от увеличаване ефекта на оценяваното инвестиционно предложение, когато към него се прибави ефектът от други минали, настоящи и/или очаквани бъдещи такива, независимо от кого са осъществявани. Кумулативните въздействия могат да са резултат от отделни планове, програми и проекти/инвестиционни предложения с незначителен ефект, разглеждани сами по себе си, но със значителен ефект, разглеждани в съвкупност, и реализирани, нееднократно, в рамките на определен период от време.


Очакваните неблагоприятни въздействия върху защитената зона от осъществяването на инвестиционното предложение, които могат да се кумулират с характеристики на други планове, програми и проекти/инвестиционни предложения, съществуващи и/или в процес на разработване или одобряване, могат да бъдат свързани с въздействия върху видовете и техните местообитания, предмет на опазване в зоната.
В отговор на изпратени писма за искане на достъп до обществена информация до РИОСВ - Монтана и РИОСВ – София, в чиито административен обхват попада територията на ЗЗ BG0002002 „Западен Балкан” е предоставена информация за инвестиционни предложения, които се намират в защитена зона BG0002002 „Западен Балкан”.

В отговор на заявление за достъп до обществена информация на Възложителя, с вх..№ ЗДОИ-8/10.08.2016г. е издадено Решение на РИОСВ Монтана № ЗДОИ-9/17.08.2016г. с предоставена информация за инвестиционни предложения, които се намират на територията на защитена зона BG0002002 „Западен Балкан” (табл. 2.1).

Табл. 2.1

	№
	Наименование на ИП 
	Възложител
	Община
	Землище
	№ имот
	Площ

	1
	Общинска програма за управление на отпадъците, част от Общинска програма за опазване на ОС на Община Чипровци за периода 2015 - 2020 г.
	Община Чипровци
	Чипровци
	Чипровци
	 
	 

	2
	Общ устройствен план на Община Чипровци
	Община Чипровци
	Чипровци
	Чипровци
	 
	 

	3
	Проектиране и строителство на селскостопански обекти в имот № 086013 в землището на с. Превала, общ. Чипровци за производство и преработка на животинска продукция
	ET КАРБОН – ПОЛИНА МАРИУС
	Чипровци
	гр. Чипровци
	имот № 086013 
	14,257 дка

	4
	Горскостопански план
	Анатоли Първанов, Община Чипровци
	Чипровци
	Чипровци, с. Мартиново, с. Бели мел, с. Горна лука, с. Железна, с. Горна Ковачица, с. Равна, с. Митровци и с. Превала.
	 
	2 982,6 ха

	5
	Цех за производство на домашни сладка в поземлен имот с идентификатор 81390.503.979 по кадастралната карта и кадастралните регистри на гр. Чипровци (УПИ ІІІ, кв. 82 по плана на гр. Чипровци)
	Мариана Петкова Ангелова 
	Чипровци
	Чипровци
	УПИ ІІІ, кв. 82
	 

	6
	"Атракционен парк "Приключенци" в местността "Мангесина ливада" в поземлен имот с идентификатор 81390.128.663, землището на гр. чипровци, община Чипровци"
	община Чипровци
	Чипровци
	Чипровци
	 
	15,65

	7
	"Изграждане на комбинирано рибно стопанство за отглеждане на европейски сом и шаран в язовир "Мартиново", община Чипровци"
	"Еко Енергия Чипровци" ООД
	Чипровци
	с. Мартиново
	000346; 000133; 000136
	 

	8
	"Изграждане на фотоволтаична електроцентрала"
	"Монтана Грийн Енерджи" ЕООД
	Чипровци
	с. Железна
	354074
	 

	9
	"Изграждане на пречиствателна станция за отпадъчни води от с. Мартиново, общ. Чипровци"
	Община Чипровци
	Чипровци
	с. Мартиново
	000322; 000132
	 


В отговор на заявление за достъп до обществена информация на Възложителя, с вх..№ 26-00-8928/11.08.2016г. е издадено Решение на РИОСВ София № 24/02.09.2016г. с предоставена информация за инвестиционни предложения, които се намират на територията на защитена зона BG0002002 „Западен Балкан” (табл. 2.2).

Таблица 2.2
	Наименование на ИП
	Местоположение
	Площ

	СО-34-ОС/2010 План извлечение за промяна вида и/или интензивността на сечта през 2010 г. ДДС Своге.
	с. Дружево
	-

	СО-46-ОС/2011 План извлечение за гори собственост на ТП ДГС Своге
	община Своге
	-

	СО-47-ОС/2011 План извлечение за гори собственост на ТП ДГС Своге
	община Своге
	-

	СО-24-ОС/2012 План извлечение за промяна вида на сечта през 2012 г. ДДС Своге.
	община Своге
	-

	СО-10-ОС/2013 Две План извлечения за промяна вида на сечта през 2013 г. ДДС Своге.
	община Своге
	-

	СО-10-ОС/2016 Горско стопански план и план за защита от пожари за общински гори, община Своге.
	община Своге
	-

	Подобряване средата на живот в община Своге
	община Своге
	-


От получената информация се вижда, че за голяма част от инвестиционните предложения (ИП) не е посочена площта. Друга голяма част от ИП са горскостопански планове, извлечения за промяна на сечта, общинска програма за управление на отпадъците, които не водят до значимо нарушаване на местообитанието или промяна предназначението на земята.
Инвестиционното предложение: „Цех за производство на домашни сладка в поземлен имот с идентификатор 81390.503.979 по кадастралната карта и кадастралните регистри на гр. Чипровци (УПИ ІІІ, кв. 82 по плана на гр. Чипровци)” не попада в защитени зони по Натура 2000 и не подлежи на ОВОС (Решение МО-39-ПР/2013 на РИОСВ Монтана). 

Инвестиционните предложения, които могат да окажат въздействие върху предмета и целите на опазване на защитена зона BG0002002 „Западен Балкан” в комбинация с ИП за “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, са с обща площ 29,907 дка. Те отнемат около 0,002 % от общата площ на зона BG0002002 „Западен Балкан”. Кумулативният ефект в комбинация с изграждане на кариерите в концесионна площ „Езерото” ще се увеличи с 0,03% и ще достигне 0,033 % отнета площ от зоната.

Кумулативният ефект от ИП за “Изграждане на кариера за добив на строителни материали в концесионна площ „Езерото“, ще нарасне с 0,03% и се определя като допустим процент нарушение от територията на защитената зона.
3. Описание на елементите на инвестиционното предложение, които самостоятелно или в комбинация с други планове, програми и проекти/инвестиционни предложения биха могли да окажат значително въздействие върху защитената зона или нейните елементи

Възложителят предвижда промяна предназначението на земята с цел разработване на находището. Ще бъдат разработени два участъка - участък „Северен“ (399,498 дка) и участък „Южен“ (52,572 дка) от находище „Езерото“ с обща площ 452,070 дка. През първия етап, ще бъде разработено добивно поле на участък „Северен“  с площ 186,926 дка Територията е неурегулирана. 

В настоящия момент територията на инвестиционното предложение представлява предимно горска територия (държавна собственост) с начин на трайно ползване – гори. Теренът се намира на разстояние около 2500 м северозападно от гр. Чипровци и на 1500 м североизточно от с. Мартиново. Концесионната площ е на около 530 м от границата на защитена зона BG0001040 „Западна Стара планина и Предбалкан” за опазване на природните место​обитания и на дивата флора и фауна и е в близост до източната граница на защитена зона BG0002002 „Западен Балкан” за опазване на дивите птици (фиг. 1.3).
Елементите на инвестиционното предложение и тяхното потенциално въздействие върху околната среда, животинските и растителни видове са представени в следващата таблица.

Табл. 3.1 Елементи на ИП и характер на потенциалното въздействие 

	№
	Елементи на инвестиционното предложение
	Характер на потенциалното въздействие

	1.
	Зачистване на площта на участък „Северен“ и участък „Южен“ от находище „Езерото“от дървесна и храстова растителност. 
	Нарушаване и унищожаване на растителни и животински местообитания, смъртност, безпокойство и прогонване на индивиди.

Неорганизирани емисии на изгорели газове от ДВГ и прах. Замърсяване на околната среда.

	2.
	Изземване на откривката. Изземване и депониране на хумусния слой.
	Нарушаване на животински местообитания

Неорганизирани емисии от прах при сухо и ветровито време. Замърсяване на околната среда.

	3.
	Движение на хора и техника
	Безпокойство на животински видове.

Неорганизирани емисии на изгорели газове от ДВГ.

	4.
	Експлоатация на кариерата
Генериране на шум
	Шум и безпокойство от взревни дейности.

Неорганизирани емисии на изгорели газове от ДВГ. Изнесени прахови частици при експлоатацията, движението на техника и др. Отделяне във въздуха на прах и ФПЧ.
Безпокойство на пребиваващи в близост животински видове, най-вече в период на размножаване.

Снижаване параметрите на зооценозите в прилежащите територии. Обезпокояване на животински видове в резултат на завишени шумови нива и напускане на местообитанията

	5.
	Образуване на отпадъци
	Замърсяване на прилежащи терени.

Влошаване качеството на съседни местообитания.

	6.
	Промени в ландшафта
	Създаване на негативни промени във формата на релефа.

Локална (визуална) промяна в съществуващите елементи на ландшафта.

	7.
	Общо антропогенно натоварване на средата
	Повишена опасност от замърсяване на околната среда.

Замърсяване на въздуха с прах и аерозоли от ДВГ.

Снижаване параметрите на зооценозите около кариерата и временните пътища.

	8.
	Рекултивация
	Промяна в местообитанията

Промяна (възстановяване) на видовия състав и структурата на растителните и животински популации


Общо ще бъде обхваната площ от 452,070 дка. в границите на защитената зона. Основните очаквани промени и въздействия, свързани със защитена зона BG0002002 „Западен Балкан” и видовете птици предмет на опазване в нея са: 

- загуба на местообитания (ефективни и потенциални) за видове птици, в обхвата на предвидената за усвояване площ; 

- механично увреждане на местообитания, ограничено в периметъра на ИП;

- унищожаване, утъпкване и повреждане на растителност в обхвата на ИП – трофични и гнездови местообитания на видове птици.

- безпокойство, следствие експлоатацията на кариерата, движението на хора и техника и замърсяване (шумово, прахово, светлинно и др.).

Нарушенията ще бъдат преки и непреки с дълготраен характер. В резултат на строителството и експлоатацията растителността ще бъде изцяло унищожена и ландшафта променен. Тези промени ще урбанизират площта на инвестиционното предложение. 
Инвестиционното предложение ще има въздействие върху целите на опазване на защитена зона „Западен Балкан”, а именно:

„Опазване и поддържане на местообитания на видовете птици, предмет на опазване в зоната, за постигане на тяхното благоприятно природозащитно състояние”.

Заплахите ще са свързани с увеличаване на антропогенното и техногенно въздействие върху защитената зона и загуба на местообитания.

При реализирането на инвестиционното предложение се очаква и промяна в близко разположените естествени местообитания, вследствие промяна условията на средата. При експлоатацията съществува потенциалната опасност от снижаване параметрите на зооценозите, вследствие безпокойство и внасяне на техногенни елементи. 

Инвестиционното предложение съдържа елементи, които самостоятелно или в комбинация с други планове, програми и проекти/инвестиционни предложения може да окаже въздействие върху защитената зона или нейните елементи.

4. Описание на защитената зона, местообитанията, видовете и целите на опазването им и тяхното отразяване при изготвянето на инвестиционното предложение

Инвестиционното предложение попада в границите на защитена зона BG0002002 „Западен Балкан” по Директива за птиците.

· BG 0002002 „Западен Балкан” - Защитена зона по птиците 

Тип J - Защитена зона по Директива за птиците, която припокрива защитена зона по Директива за местообитанията.

Площ на ЗЗ –1 468 324,711 дкa. 

Характеристика 

Западен Балкан обхваща огромна територия с разнообразни местообитания, с населени места, със сравнително добре развита инфраструктура и с наличие на разнообразни човешки дейности. Равнинните райони са лесно достъпни за хората и са чувствителни към дейности, свързани със земеделие, животновъдство, развитие на инфраструктурата и урбанизация. Границите на мястото почти съвпадат с орографския обхват на западния дял на главната Старопланинска верига, на северозапад от землищата на село Раковица и Подгоре до Петрохан и Понор планина на юг, и до долината на река Пробойница и Врачанска планина на югоизток. В границите на мястото попадат Белоградчишките скали и съседната на тях, по-висока част на Предбалкана - простираща се на югоизток ивица от карстови хълмове (глами). На територията му се намира биосферният резерват “Чупрене” и резерватът “Горната кория”. Мястото обхваща предимно планински и полупланински горски местообитания. С най-голяма площ са представени широколистните гори – 80264 ха., като половината от тях са букови от Fagus sylvatica и F. moesiaca. Около 50% от буковите гори са на възраст между 80 и 250 години. Горите от благун /Querqus frainetto/, цер /Q. cerris/, горун /Q. dalechampii/ и обикновен габър /Carpinus betulus/ имат издънков характер. Иглолистните гори са 2080 ха – предимно смърчови /Picea abies/ на територията на биосферния резерват “Чупрене” и смърчово-елови в “Горната кория”. Смърчовите гори са единствените естествени и компактни гори от този вид в Западна Стара планина и са сравнително добре запазени от антропогенно въздействие. Откритите пространства (пасища, обработваеми площи, скали и др.) са с площ от около 54300 ха. Въпреки сравнително малката застъпеност на скалните образувания и комплекси, те са най-изразеното местообитание в района, предоставящо места за гнездене на някои редки и застрашени грабливи птици и на черния щъркел. Западен Балкан се отличава с богато биоразнообразие. В орнитологично отношение мястото не е напълно проучено. Установени са 160 вида птици, от които 62 вида са с европейско природозащитно значение (SPEC). Западен Балкан поддържа една от най-многочислените популации на планинския кеклик /Alectoris graeca/ и на ливадния дърдавец /Crex crex/ в България. Ловният сокол, ливадният дърдавец и царският орел имат значими популации на територията на мястото. Западен Балкан е представително за алпийския биом място поради комлекса от гнездящи алпийски видове - скалолазка /Tichodroma muraria/, жълтоклюна гарга /Pyrrhocorax graculus/ и пъстрогуша завирушка /Prunella collaris/. Западен Балкан е сред най-важните места в България от значение за Европейския съюз за опазването на 22 вида През последните години глухарят е застрашен от изчезване в района. Западен Балкан е от европейско значение за опазването на популациите на планинския кеклик, кукумявката /Athene noctua/, обикновената ветрушка /Falco tinnunculus/, пъдпъдъка /Coturnix coturnix/, въртошийката /Jynx torquilla/, зелениката /Carduelis chloris/ и коса /Turdus merula/. Само 1% от територията на Западен Балкан е поставена под законова защита съгласно националното природозащитно законодателство. Резерватът “Чупрене” е обявен през 1973 г. за опазване на единствените компактни иглолистни гори в Западния Балкан. Резерватът “Горната “Кория” е обявен през 1968 г. също за опазване на иглолистни гори.

Цели на опазване – Заповед № РД-119/09.02.2012 г. (ДВ, бр.20/2012 г.)

· Запазване и поддържане на местообитанията на видовете птици посочени в т. 2 на заповедта (описани по-долу в таблицата), определени по чл. 6, ал. 1, т. 3 на Закона за биологичното разнообразие, за постигане на тяхното Благоприятно природозащитно състояние;

· Възстановяване на местообитанията на видовете птици посочени в т. 2 на заповедта, определени по ч. 6, ал. 1, т. 3 на Закона за биологичното разнообразие, за които е необходимо подобряване на природозащитното им състояние.

Предмет на опазване:

В зоната предмет на опазване са 40 вида птици (38 вида според Заповед № РД-119/09.02.2012 г. и стандартния формуляр (2008), като видовият състав е актуализиран следствие проекта "Картиране и определяне на природозащитното състояние на природни местообитания и видове - фаза I" с два вида – нощната чапла и белоглавия лешояд), както и 8 вида редовно срещащи се мигриращи птици.
	№
	Вид
	Местна попул.
	Миграционна популация

	
	
	
	Размн.
	Зимув.
	Премин.

	Птици, включени в Приложение I на Дир. 79/409/EEC

	1
	Nycticorax nycticorax
	
	[1i]*
	
	

	2
	Ciconia ciconia
	
	27p
	
	

	3
	Ciconia nigra
	
	14p
	
	P

	4
	Gyps fulvus
	[3i]
	
	
	

	5
	Neophron percnopterus
	
	1p/0-2p [0p]
	
	

	6
	Accipiter brevipes
	
	5p/4-6p
	
	

	7
	Aquila chrysaetos
	7p/7-8p
	
	
	

	8
	Aquila heliaca
	1p/0-3p [0p]
	
	
	1i

	9
	Aquila pomarina
	
	5p/5-6p
	
	

	10
	Buteo rufinus
	13p/12-15p
	
	
	

	11
	Circaetus gallicus
	6p/5-8p
	
	
	P

	12
	Hieraaetus pennatus
	
	3p/3-4p
	
	

	13
	Milvus migrans
	
	1p/0-3p
	
	

	14
	Pernis apivorus
	12p
	
	
	P

	15
	Falco cherrug
	
	2p
	
	1-2i

	16
	Falco naumanni
	
	P [0p]
	
	1i

	17
	Falco peregrinus
	
	10p
	
	

	18
	Tetrao urogallus
	30m
	
	
	

	19
	Bonasa bonasia
	70p/60-80p
	
	
	

	20
	Alectoris graeca
	80p/70-90p
	
	
	

	21
	Crex crex
	270m
	
	
	

	22
	Aegolius funereus
	25p/20-30p
	
	
	

	23
	Bubo bubo
	20p/18-23p
	
	
	

	24
	Strix uralensis
	2p/1-3p
	
	
	

	25
	Caprimulgus europaeus
	
	100p
	
	

	26
	Alcedo atthis
	22p/20-25p
	
	
	

	27
	Coracias garrulus
	
	3p/0-5p
	
	

	28
	Dendrocopos leucotos
	60p/50-70p
	
	
	

	29
	Dendrocopos medius
	75p
	
	
	

	30
	Dendrocopos syriacus
	550p/400-700p
	
	
	

	31
	Dryocopus martius
	90p/80-100p
	
	
	

	32
	Picus canus
	65p/55-75p
	
	
	

	33
	Lullula arborea
	3412p
	
	
	

	34
	Anthus campestris
	
	77p/65-90p
	
	

	35
	Lanius collurio
	
	3500p
	
	

	36
	Lanius minor
	
	75p/50-100p
	
	

	37
	Sylvia nisoria
	
	335p/70-600p
	
	

	38
	Ficedula parva
	
	70p/60-80p
	
	

	39
	Ficedula semitorquata
	
	200p/100-300p
	
	

	40
	Emberiza hortulana
	
	325p
	
	

	Редовно срещащи се мигриращи птици

	1
	Buteo buteo
	67p/49-85p
	
	
	

	2
	Falco subbuteo
	
	8p
	
	P

	3
	Falco tinnunculus
	49p/37-60p
	
	
	

	4
	Gallinula chloropus
	5p/1-9p
	
	
	

	5
	Charadrius dubius
	
	2p/1-3p
	
	

	6
	Vanellus vanellus
	
	10p/2-18p
	
	

	7
	Gallinago gallinago
	
	
	
	2i

	8
	Merops apiaster
	 
	100p
	 
	P



* - Нова информация, получена в резултат на проект: "Картиране и определяне на природозащитното състояние на природни местообитания и видове - фаза I".

5. Описание и анализ на степента на въздействие на инвестиционното предложение върху предмета и целите на опазване на защитените зони
Оценката на вероятността и степента на въздействие на ИП върху предмета и целите на опазване на защитената зона се базира на сравнителния анализ на съществуващото биологично разнообразие на територията и предвидените цели на опазване в защитената зона.

Природни местообитания и местообитания, предмет на опазване в ЗЗ BG0001040 „Западна Стара планина и Предбалкан” за опазване на природните местообитания и дивата флора и фауна няма да бъдат нарушени следствие реализацията на ИП.

При оценката на въздействието върху видовете, предмет на опазване в защитената зона по Натура 2000, в настоящия Доклад, е използвана матрица (матричен принцип) за оценка степента на въздействие върху видове птици и техни местообитания. В следващата таблица са поместени критериите за оценяване, респективно степента на въздействие, като е използвана десетобална скала за възприетите степени на критериите за оценяване:

Таблица 5.1: Матрица за оценка степента на въздействие           

	                                                                  оценка
	критерии
	СТЕПЕНИ НА ВЪЗДЕЙСТВИЕ

	0
	Дейността не оказва въздействие
	Няма въздействие  – 0 

	1
	Дейността има много слабо отрицателно въздействие 
	Слабо въздействие, което може да бъде избегнато без прилагане на специални мерки освен спазване на най-добрите практики при строеж и експлоатация – от 1 до 3

	2
	Дейността може да предизвика временни отрицателни въздействия
	

	3
	Дейността може да предизвика краткосрочни  отрицателни въздействия
	

	4
	Дейността може да предизвика вторични отрицателни въздействия
	Средно по степен въздействие, което е необходимо да се отчете в комбинация с други фактори и да се препоръчат мерки за намаляване или премахване  – от 4 до 6

	5
	Дейността може да предизвика кумулативни отрицателни въздействия
	

	6
	Дейността може да предизвика синергични въздействия
	

	7
	Дейността може да предизвика вторични, кумулативни, синергични отрицателни въздействия. Въздействието може да бъде премахнато чрез смекчаващи/компенсаторни мерки.
	Значително въздействие, което е необходимо да бъде премахнато чрез избор на алтернативи или прилагане на смекчаващи и компенсаторни мерки – от 7 до 9

	8
	Дейността може да предизвика значителни вторични, кумулативни, синергични отрицателни въздействия. Въздействието може да бъде премахнато чрез смекчаващи/компенсаторни мерки. 
	

	9
	Дейността предизвиква значителни, средносрочни или дългострочни/постоянни отрицателни въздействия. Въздействието може да бъде премахнато чрез смекчаващи/компенсаторни мерки.
	

	10
	Дейността предизвиква значително и постоянно/необратимо отрицателно въздействие. Въздействието не може да бъде премахнато чрез смекчаващи/компенсаторни мерки.
	Значително въздействие, което не може да бъде премахнато чрез прилагане на смекчаващи и компенсаторни мерки - 10


Оценката на степента на въздействие на проекта се базира на влиянието върху всеки от критериите за благоприятен природозащитен статус - площ на местообитанията в зоната, засегнати популации, качество на местообитанията, въздействия при строителство и експлоатация. 
Въздействието върху видовете птици, предмет на опазване в защитената зона, е оценено въз основа на проведени наблюдения на птиците в района на Инвестиционното предложение през м. септември 2016 г., лична непубликувана информация на експертите от предходни проучвания, литературни източници и др.

5.1. Описание и анализ на въздействието на инвестиционното предложение върху типовете природни местообитания и видовете, предмет на опазване в защитената зона

Негативното въздействие на инвестиционното предложение за “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, върху биологичното разнообразие в района се свежда до отнемането и увреждането на растителната покривка и местообитанията предимно на горски видове птици или такива, ползващи района за трофична база.

Инвестиционното предложение е допустимо съгласно забранителните режими и дейности (Заповед РД-119/09.02.2012 г. на Министъра на околната среда и водите) в ЗЗ BG 0002002 „Западен Балкан” и писмо с изх. № 2571 от 30.09.2015 на РИОСВ Монтана.
Територията на ИП е в границите на защитена зона за опазване на дивите птици BG 0002002 „Западен Балкан”. Тази площ попада изцяло в UTM квадрати FP40 и FP50, съгласно териториалното деление на страната и приложената методика в «Атласа на гнездящите птици в България» (Янков, 2007).

Инвестиционното предложение ще окаже въздействие върху местообитанията на някои видове птици. Територията на двата участъка - участък „Северен“ (399,498 дка) и участък „Южен“ (52,572 дка) от находище „Езерото“ с обща площ 452,070 дка., ще бъде изцяло променена, а растителността – унищожена. В момента територията на инвестиционното предложение представлява предимно горска територия (държавна собственост) с начин на трайно ползване – гори.
Предмет на опазване в ЗЗ BG 0002002 „Западен Балкан” за съхранение на дивите птици по СДФ са 40 вида птици (38 вида според Заповед № РД-119/09.02.2012 г. и стандартния формуляр (2008), като видовият състав е актуализиран следствие проекта "Картиране и определяне на природозащитното състояние на природни местообитания и видове - фаза I" с два вида – нощната чапла и белоглавия лешояд), както и 8 вида редовно срещащи се мигриращи птици.
Въздействия от реализацията на инвестиционното предложение върху дивите птици, включени в Приложение І, Предмет на опазване в ЗЗ BG0002002 „Западен Балкан”
Белоглав лешояд (Gyps fulvus)

Биология на вида: Единствената гнездова колония на вида в страната е в района на Източните Родопи, по долината на р. Арда между устието на р. Върбица и западния край на яз. Ивайловград. Преобладаваща част от двойките се придържат към две основни гнездови колонии – до гр. Маджарово и до яз. Студен кладенец. През 2010 г. видът е реинтродуциран във Врачански и Централен Балкан. Обитава ниски планински райони със скалисти долини в близост до водоеми. От значение за вида е свободното пасищно животновъдство. В района на Врачански Балкан видът редовно се подхранва. „Застрашен вид” включен в Червената книга на България.

Състояние на популацията в ЗЗ: Видът не присъства в стандартния формуляр (2008), като предмет на опазване. Следствие резултатите от проучването през 2012 г. по проект "Картиране и определяне на природозащитното състояние на природни местообитания и видове - фаза I" са наблюдавани 3 белоглави лешояди в полет над защитената зона в близост до границата със Сърбия - вероятно птици от сръбската популация, облитащи района. Следва да се допълни стандартния формуляр, че видът се среща в района през гнездовия период с численост 3 птици.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Белогръб кълвач (Dendrocopos leucotos) 

Биология на вида: Рядък вид кълвач. Белогърбият кълвач е вторият най-рядък представител на сем. Кълвачови (Picidae) в България. Разпространен е основно в Странджа, Стара планина, Рило-Родопския масив, Беласица, Славянка и др., като обитава главно широколистни и смесени (по-рядко иглолистни) гори със стари дървета между 200 м.н.в. и горната граница на гората в планините. Гнезди в стари гори с повалени и паднали дървета. Постоянен вид. Предпочита широколистни гори. В иглолистните гори е по-многочислен в смърчовите гори. „Застрашен вид” включен в Червената книга на България.
Състояние на популацията в ЗЗ: Гнезди с численост около 60 двойки в зона „Западен Балкан”. Зоната е от значение за опазване на вида. В района на концесията видът не е установен поради характера и младата възраст на гората.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Белоопашат мишелов (Buteo rufinus) 
Биология на вида: Белоопашатият мишелов е постоянен, гнездещо-прелетен, преминаващ и зимуващ вид за територията на страната. „Уязвим вид” включен в Червената книга на България. Обитава предимно скали и скални масиви. Ловува в открити тревни местообитания и агроекосистеми. Популацията му постепенно нараства на територията на страната. 

Състояние на популацията в ЗЗ: В защитената зона са установени 13 гнездящи двойки. В района на концесията в UTM квадрати FP40 и FP50 видът не е установен като гнездящ. Видът не е наблюдаван по време на теренните изследвания. Не е установен на територията на ИП и прилежащите хабитати.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Белошипа ветрушка (Falco naumanni)

Биология на вида: Рядък за страната вид с единични изолирани находища. Популацията у нас е около 5-10 двойки (Янков, 2007). Обитава скали и скални стени от 100 до 1400 м.н.в.

Състояние на популацията в ЗЗ: В защитената зона видът е наличен – (Р), като липсват данни за размер на популацията. В района на концесията в UTM квадрати FP40 и FP50 видът не е установен като гнездящ. Белошипата ветрушка е с риск от изчезване в района и в зоната.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Бухал (Bubo bubo) 

Биология на вида: Палеарктичен вид, чийто ареал обхваща Западна и Централна Европа, Апенинския и Балканския полуостров, Закавказието, европейската и азиатската част на Русия, Ирак, Иран, Турция, Йордания, Сирия, Израел, Северен Индокитай, о. Сахалин. Петрофилен вид, обитаващ скалните венци и ниши в слабо посещавани от човека труднодостъпни места, главно в скални масиви и сипеи, пещери, окрайнини на гори, разредени стари гори, често в речни долини, близо до реката. „Застрашен вид” включен в Червената книга на България.
Състояние на популацията в ЗЗ: В защитената зона гнезди с численост от 20 двойки. В района на концесията в UTM квадрати FP40 и FP50 видът не е установен като гнездящ. Видът не е наблюдаван по време на теренните изследвания. Не е установен на територията на ИП и прилежащите хабитати. Видът гнезди източно и северно в UTM квадрати FP60 и FP51.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Бял щъркел (Ciconia ciconia) 

Биология на вида: Палеарктичен вид, който гнезди в Европа (без Финландия, Норвегия, Англия, Ирландия, Исландия и Кипър), Азия и Африка. Европейската популация е около 180 000 гнездещи двойки. Синантропен вид, който гнезди предимно в населени места. „Уязвим вид” включен в Червената книга на България. У нас популацията наброява около 5000 двойки. Храни се в по-обширните обработваеми площи и влажните зони и ливади.

Състояние на популацията в ЗЗ: В защитената зона видът гнезди с численост от 27 двойки. Гнезди в населените места. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), не е провеждано целенасочено картиране на гнездата на вида в населените места. Все пак са регистрирани 3 работещи гнезда по време на проучването. 
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Глухар (Tetrao urogallus)

Биология на вида: Рядък за страната вид с петнисто разпространение във високите иглолистни райони на Рила, Пирин, Западни Родопи и Западна Стара планина. Популацията у нас е около 1200-2200 мъжки птици (Янков, 2007). Вид чувствителен към човешко присъствие. Обитава отдалечени, стари иглолистни гори от 1100 до 2200 м н.в.

Състояние на популацията в ЗЗ: В защитената зона са установени 30 токуващи мъжки. В района на концесията видът не е установен като гнездящ. Числеността на глухаря сочи силна редукция на локалната популация, в следствие на което е твърде възможно вида да изчезне като гнездящ в защитената зона.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Горска чучулига (Lullula arborea)  

Биология на вида: Европейски вид, населяващ Европа, Северозападна Африка и Близкият Изток. Обитава смесени и широколистни келяви горички на границата между откритите пространства и гората, сухи тревни съобщества и храсталаци. Представена е с добра численост през гнездовия период в цялата страна. Видът е уязвим към унищожаване и деградация на подходящите местообитания, както и унищожаване на хранителната база.

Състояние на популацията в ЗЗ: В ЗЗ BG0002002 „Западен Балкан” видът е с висока численост около 3 400 двойки. Среща се в просеки сред горски масиви, поляни, сечища и др. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), не са провеждани специализирани проучвания за установяване числеността на вида. Установени са едва 16 двойки. Видът гнезди в UTM квадрати FP40 и FP50. Районът на концесията е възможно потенциално местообитание на вида.
Оценка на въздействието: 

Територията на находище ”Езерото”, засяга потенциални трофични и гнездови местообитания на вида – горски и храстови съобщества. Обхвата на ИП с разработването на двата участъка засяга площ от 452,070 дка (45,2 ха), предимно гори. Средната плътността на вида варира от 0,02 до 0,07 дв/10 ха. Въздействието от реализацията на ИП ще засегне около 0,3 двойки чучулиги. Възможно е незначително безпокойство. Въздействието върху вида ще е слабо, поради твърде ниския процент и наличие на подходящи в близост идентични местообитания. 

Възможни въздействия върху вида – загуба на гнездови и трофични местообитания, безпокойство.


Степен на въздействие: 1.

Градинска овесарка (Emberiza hortulana) 

Биология на вида: Европейско-Туркестански вид, разпространен почти в цяла Европа, Мала и Средна Азия. Гнездещ, прелетен вид. В България са установени 25000-75000 двойки (Янков, 2007). Обитава храсталаци и тревни съобщества, ниви, лозя, поляни, окрайнини на гори, овощни градини и др. до около 1200 м н.в. 

Състояние на популацията в ЗЗ: В ЗЗ BG0002002 „Западен Балкан” видът е с численост около 325 двойки. В района на концесията в UTM квадрати FP40 и FP50 видът не е установен като гнездящ (Янков, 2007).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Египетски лешояд (Neophron percnopterus)

Биология на вида: Рядък вид със значително намаляваща популация в последните години. Петнисто разпространение, предимно в Източна България – Източни родопи, Източна Стара планина и Ломовете. Гнезди изключително по скали и скални стени. Регистриран по-често в района на Врачански Балкан.

Състояние на популацията в ЗЗ: В ЗЗ BG0002002 „Западен Балкан” видът е с численост около 1 двойка. Видът не е наблюдаван по време на теренните изследвания на територията на ИП и прилежащите хабитати. Резултатите от проучването през 2012 г. и др. данни от целенасочени проучвания сочат, че видът е изчезнал като гнездящ в зоната.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Земеродно рибарче (Alcedo atthis)

Биология на вида: Принадлежи към фауната на стария свят. Разпространено е в Южна Европа и Южна Азия. Гнезди в дупки по бреговете на реки, язовири, рибарници, старици на реки и др. с чисти води и богати на риба. Храни се с дребни рибки, жаби и насекоми. Постоянен вид у нас с размер на популацията около 1000 – 2000 двойки.
Състояние на популацията в ЗЗ: В защитена зона BG0002002 „Западен Балкан” видът е с численост около 22 двойки. В района на концесията в UTM квадрати FP40 и FP50 видът не е установен като гнездящ (Янков, 2007).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Козодой (Caprimulgus europaeus) 

Биология на вида: Палеарктичен вид, населяващ Европа, Азия и Северозападна Африка. Гнездящ, прелетен вид. Обитава гори в близост до сечища. Активен е привечер и през нощта. Храни се с насекоми, ловува над открити площи, сечища и изредени гори. По-рядък е в иглолистните и смесени гори.

Състояние на популацията в ЗЗ: В защитена зона BG0002002 „Западен Балкан” видът е с численост около 100 двойки. Видът гнезди в UTM квадрати FP40 и FP50.
Оценка на въздействието: 

Територията на концесията и бъдещите кариери и нарушени терени не е характерно потенциално или ефективно трофично или гнездово местообитание на вида. Районът не предоставя подходящи условия за вида, тъй като хабитатът не отговаря на оптималните условия за вида. Малко вероятно е видът да присъства в района на концесията. Не се очакват преки или косвени въздействия като унищожаване или фрагментация на местообитания, смъртност на индивиди, прогонване на птици или влошаване на съседни местообитания. Инвестиционното предложение ще е без въздействие върху вида в защитената зона по време на строителството и експлоатацията.
Възможни въздействия върху вида – няма.


Степен на въздействие: нулево.

Кръстат (царски) орел (Aquila heliaca).

Биология на вида: Установен е рядко по време на миграция и скитане в района на Западен Балкан. Основната част от популацията е съсредоточена в Югоизточна България. Гнезди в широколистни листопадни гори, долини с единични високи дървета. Предпочита тополи, в близост до лалугерови колонии.

Състояние на популацията в ЗЗ: Видът е рядък в зона „Западен Балкан” - 1 двойка. Видът не е наблюдаван по време на теренните изследвания на територията на ИП и прилежащите хабитати. Резултатите от проучването през 2012 г. и др. данни от целенасочени проучвания сочат, че видът е изчезнал като гнездящ в зоната.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Късопръст ястреб (Accipiter brevipes). 
Биология на вида: Гнездещ, прелетен и преминаващ вид. Обитава ивици от дървета, залесени речни долини, влажни гори, паркове и др. до 800 м н.в. „Уязвим вид” включен в Червената книга на България. Придържа се към окрайнини на гори и открити пространства с храсти, където ловува – дребни птици, а също и чучулиги.

Състояние на популацията в ЗЗ: Видът гнезди в зона „Западен Балкан” с численост около 5 двойки. В района на концесията видът не е установен. Не гнезди в UTM квадрати FP40 и FP50.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Лещарка (Bonasa bonasia) 

Биология на вида: Сибирски вид, гнездящ в Северна Европа. Балканския полуостров е южна граница на ареала на вида. Гнезди в стари разредени горски формации с богат подлес и крайречна широколистна растителност. Вид който гнезди в планините – Рила, Пирин, Западни Родопи и Стара планина при надморска височина над 800 м. Лещарките са чувствителни към човешко присъствие и водят скрит начин на живот. Избягват курортни зони и населени места поради целогодишното антропогенно натоварване.

Състояние на популацията в ЗЗ: В защитена зона BG0002109 „Западен Балкан” видът е с численост около 70 двойки. В района на концесията видът не е установен. Не гнезди в UTM квадрати FP40 и FP50.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Ливаден дърдавец (Crex crex) 

Биология на вида: Европейски вид, гнездящ в Европа и Азия. Прелетен, зимува в Африка.Обитава влажни ливади в близост до водоеми. Среща се в естествените, сенокосни ливади около реките. Гнездещо-прелетен и преминаващ вид. Мъжките са силно териториални. Площта на индивидуалните участъци е средно 8,9 ha. Храни се с насекоми – предимно скакалци, също с червеи и голи охлюви. „Уязвим вид” включен в Червената книга на България.
Състояние на популацията в ЗЗ: В защитена зона BG0002002 „ Западен Балкан” видът е с численост около 270 териториални мъжки птици. Видът гнезди в UTM квадрати FP40 и FP50. Районът на находището обаче не предоставя подходящи екологични условия за вида – влажни ливади. В района на концесията видът не е установен.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Ловен сокол (Falco cherrug). 
Биология на вида: В България има два типа местообитания – заливни и равнинни гори и скални комплекси в равнинни и планински райони в близост до открити територии. С намаляването на влажните зони се установява по-често в планините. Гнездовата територия се заема в края на февруари. Гнезди по скали и дървета, в гнезда на други видове или направо на скален корниз или в ниши без постелка. Снася 2–6 яйца в края на март, началото на април. Мътенето е 30 дни, а малките напускат гнездото на около 40–45 дни. Храни се главно дребни бозайници и средни по размер птици. Лалугерите са основната храна при изхранване на малките.

Състояние на популацията в ЗЗ: В защитена зона BG0002109 „Западен Балкан” видът е с численост около 2 двойки. В района на концесията видът не е установен. В районът няма подходящи условия за вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Малък креслив орел (Aquila pomarina)

Биология на вида: Палеарктичен вид с разкъсан гнездови ареал в Източна Европа, Мала Азия, Иран, Ирак, Индия. В България видът е гнездещо прелетен и преминаващ. Гнезди в широколистни гори в близост до речни долини до около 1500 м н.в. „Рядък вид” включен в Червената книга на България.
Състояние на популацията в ЗЗ: В защитената зона гнезди с численост от 5 двойки. В района на концесията видът не е установен. Не гнезди в UTM квадрати FP40 и FP50. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 35 птици – 0,4% от прелитащата популация на вида в Северна България (Доклад «Проучване на есенната миграция на птиците на територията на Северна България», табл. 50).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Малък орел (Hieraaetus pennatus). 
Биология на вида: Петнисто разпространен в цялата страна. Гнезди в широколистни и смесени гори. Установен в района по време на миграция с ниска численост. Наблюдавани са птици както от тъмната, така и от светлата фаза на вида. Преминава транзитно през територията, рядко остават птици за няколко дни. Само по една до 2 птици се наблюдават през отделните сезони.
Състояние на популацията в ЗЗ: В защитена зона BG0002109 „Западен Балкан” видът е с численост около 3 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) видът не е наблюдаван. Не гнезди в UTM квадрати FP40 и FP50. По време на есенната миграция през 2011 г. от наблюдателен пункт при с. Подгоре (северно от защитената зона) е наблюдавана една птица – 0,6% от прелитащата популация на вида в Северна България (Доклад «Проучване на есенната миграция на птиците на територията на Северна България», табл. 50).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Нощна чапла (Nycticorax nycticorax) 

Биология на вида: Повечето колонии на нощните чапли са свързани с по-големите влажни зони. Те обитават различни влажни зони като блата, реки и окрайнини на езера. Храната на нощната чапла се състои предимно от риба, въпреки, че често се срещат и пиявици, червеи, водни и сухоземни насекоми. Видът също така се храни и с раци, земноводни, гущери, змии, гризачи, птици, яйца, мърша растителна храна. „Уязвим вид” включен в Червената книга на България.

Състояние на популацията в ЗЗ: По време на проучванията по проект "Картиране и определяне на природозащитното състояние на природни местообитания и видове - фаза I" е наблюдавана една нощна чапла. Видът не е описан в стандартния формуляр на защитената зона (2008). Твърде малоброен вид. Не е установена в района на концесията.

Оценка на въздействието: 

При строителството и експлоатацията няма да се нарушат или засегнат ефективни и потенциални местообитания на вида. Няма да се нарушат и трофични местообитания, тъй като видът не се среща в района. Не се очаква отрицателно въздействие върху този вид. 
Възможни въздействия върху вида – няма.


Степен на въздействие: нулево.

Орел змияр (Circaetus gallicus) 

Биология на вида: Индо-африкански вид, разпространен в Евразия от Пиринейския полуостров, Франция, Италия, Балканския полуостров, Словакия, Румъния, Унгария, Полша, Беларус, Естония, Украйна, Русия, на север до Петербургска област, Мала Азия, до Западен Китай и Индия; в Африка от Мароко до Египет. Гнездещо-прелетен и преминаващ, в миналото широко разпространен и често гнездящ в равнини и планини вид. Обитава разредени широколистни и рядко иглолистни гори в близост до открити терени, пасища и ливади. „Уязвим вид” включен в Червената книга на България. Откритите територии се ползват от змияри като подходяща трофична база. Предпочита сухи припечни места с ниска тревна растителност.
Състояние на популацията в ЗЗ: В защитената зона гнезди с численост от 6 двойки. Не гнезди в UTM квадрати FP40 и FP50. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 18 птици – 5,4% от прелитащата популация на вида в Северна България (Доклад «Проучване на есенната миграция на птиците на територията на Северна България», табл. 50).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Осояд (Pernis apivorus) 

Биология на вида: Вид с европейски тип на разпространение. Гнезди в Западен Сибир, Мала Азия и Европа (без крайните северни и северозападни райони и обширните безлесни равнини). Зимува в Африка, южно от Сахара. „Уязвим вид” включен в Червената книга на България. Предпочита високостъблени широколистни гори, но гнезди и в смесени и иглолистни гори до 1600–1700 m н. в. в близост до открити пространства. Откритите сухи тревни и храстови фитоценози са подходящо трофично местообитание за вида по време на миграция. 

Състояние на популацията в ЗЗ: В защитената зона гнезди с численост от 12 двойки. Не гнезди в UTM квадрати FP40 и FP50. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 12 птици – 0,3% от прелитащата популация на вида в Северна България (Доклад «Проучване на есенната миграция на птиците на територията на Северна България», табл. 50).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Пернатонога кукумявка (Aegolius funereus)

Биология на вида: Уязвим, малочислен вид с петнисто разпространение концентрирано в по-високите части на планините. Популацията у нас наброява 600 – 900 двойки. Гнезди предимно в иглолистни и смесени гори от 900 до 2100 м.н.в.

Състояние на популацията в ЗЗ: В защитена зона BG0002109 „Западен Балкан” видът е с численост около 25 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), не са провеждани специализирани проучвания в подходящи местообитания за вида. Установена е една двойка. Видът не гнезди в UTM квадрати FP40 и FP50. Районът на концесията не е подходящо местообитание на вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Планински кеклик (Alectoris graeca graeca) 

Биология на вида: Постоянен, гнездящ вид в защитената зона, включен в Червената книга на България в категорията застрашен вид. Обитава храстови и тревисти съобщества по скалисти терени в планините, обикновено между 900 и 2500 m н. в. Популацията на вида в страната е оценена на 800-1500 двойки. Отрицателно действащи фактори са прекомерния отстрел и безпокойството от туризъм и строителство в планините. 

Състояние на популацията в ЗЗ: В защитена зона BG0002109 „Западен Балкан” видът е с численост около 80 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) видът не е наблюдаван. Гнезди в UTM квадрати FP40 и FP50, но на значително по-голяма надморска височина от територията на находището. Районът на концесията не е подходящо местообитание на вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Полска бъбрица (Anthus campestris)

Биология на вида: Наземногнездящ вид, който обитава открити пространства, степни и тревни местообитания, пустеещи земи и ниви. По-често се среща в района на Добруджа и Източна България. Гнезди по припечни каменливи и песъчливи терени до около 500 м. н.в.
Състояние на популацията в ЗЗ: В защитена зона BG0002109 „Западен Балкан” видът е с численост около 77 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е наблюдаван. Видът не гнезди в UTM квадрати FP40 и FP50. Районът на концесията не е подходящо местообитание на вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Полубеловрата мухоловка (Ficedula semitorquata) 

Биология на вида: Европейски вид с гнездови ареал в почти цяла Югоизточна Европа, Мала Азия и западните части на Иран. Гнезди главно в стари, предимно естествени широколистни гори, съставени от полски ясен (Fraxinus oxycarpa), дъб (Quercus spp.), бук (Fagus silvatica, Fagus orientalis) и др. Сравнително по-рядко в стари овощни градини, дървесни плантации, градски паркове и градини. Находищата са от морското равнище до 400 - 800 m н. в.

Състояние на популацията в ЗЗ: В защитената зона гнезди с численост от 200 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е наблюдаван. Видът гнезди в UTM квадрат FP50. Районът на концесията не е подходящо местообитание на вида поради младата възраст и видовият състав на гората.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Сив кълвач (Picus canus) 

Биология на вида: Гнезди в стари гори, градски паркове, вилни зони. Постоянен вид. Застрашен вид в Червената книга на България. Отрицателно действащи фактори са намаляване на площта на старите гори и намаляване на трофичната база, основно мравки и техните ларви. 

Състояние на популацията в ЗЗ: В защитената зона гнезди с численост от 65 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е наблюдаван, но не са провеждани проучвания в подходящи за вида местообитания. Видът гнезди в UTM квадрат FP50.
Оценка на въздействието: 

Територията на находище ”Езерото”, засяга потенциални трофични местообитания на вида. Нарушаване на тези местообитания ще е предимно на територията на двете кариери. В следствие разработването на находището е възможна загуба на потенциални трофични местообитания които са с площ от 452,070 дка, което е около 0,05% от трофичните местообитания на вида в зоната.  При строителството и експлоатацията на находището е възможно косвено въздействие върху вида от безпокойство и увреждане на съседни хабитати. Въздействието ще бъде в ниска степен поради наличието на идентични местообитания в непосредствена близост. Дейността може да предизвика много слабо отрицателно въздействие.

 Възможни въздействия върху вида – загуба на трофични местообитания, безпокойство.


Степен на въздействие: 1.

Синявица (Coracias garrulus)

Биология на вида: Гнезди в Европа, Западна Азия и Северозападна Африка. Зимува в Африка. У нас е гнездящо прелетна. Гнезди в земни дупки, скални ниши, хралупи. Храни се над открити пасища, ливади, овощни градини.  

Състояние на популацията в ЗЗ: В защитената зона гнезди с численост от 3 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е наблюдаван. Видът не гнезди в UTM квадрати FP40 и FP50. Районът на концесията не е подходящо местообитание на вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Сирийски пъстър кълвач (Dendrocopos syriacus)

Биология на вида: Средиземноморски вид. Предпочита ниски равнинни части до около 700 м.н.в. Обитава населени места, градини, паркове и широколистни гори. Постоянен у нас вид с численост на популацията около 14000 до 25000 двойки.

Състояние на популацията в ЗЗ: В защитената зона видът гнезди с численост от 550 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), са установени едва 8 двойки. Видът гнезди в UTM квадрати FP40 и FP50. Районът на концесията е възможно потенциално местообитание на вида.
Оценка на въздействието: 

Територията на находище ”Езерото”, засяга потенциални и ефективни местообитания на вида. Нарушаване на тези местообитания ще е предимно на територията на двете кариери. В следствие разработването на находището е възможна загуба на местообитания които са с площ от 452,070 дка, което е около 0,05% от трофичните местообитания на вида в зоната.  При строителството и експлоатацията на находището е възможно косвено въздействие върху вида от безпокойство и увреждане на съседни хабитати. Въздействието ще бъде в ниска степен поради наличието на идентични местообитания в непосредствена близост. Дейността може да предизвика много слабо отрицателно въздействие.

 Възможни въздействия върху вида – загуба на местообитания, безпокойство.
Степен на въздействие: 1.

Скален орел (Aquila chrysaetos) 

Биология на вида: Придържа се към скални местообитания и по-богата хранителна база – лалугери, зайци, костенурки и др. Постоянен вид. Гнезди по високите части на планините, основно Централна и Западна Стара планина. Откритите планински хабитати са трофично местообитание за вида. 

Състояние на популацията в ЗЗ: Установен като гнездещ в защитената зона с численост около 7 двойки. Няма данни да е наблюдаван в района на инвестиционното предложение. Видът не е наблюдаван или установен при теренните проучвания в района на находището.

Оценка на въздействието: 

При строителството и експлоатацията няма да се нарушат или засегнат ефективни и потенциални местообитания на вида. Няма да се нарушат и трофични местообитания, тъй като районът не предоставя подходяща хранителна база. Не се очаква отрицателно въздействие върху този вид. 
Възможни въздействия върху вида – няма.


Степен на въздействие: нулево.

Сокол скитник (Falco peregrinus) 

Биология на вида: Обитава скалисти терени, проломи, дефилета в близост до открити пространства с групи дървета. Числеността на популацията в страната нараства. Постоянен вид. Включен в Червената книга на България в категорията застрашен вид. Отрицателно действащи фактори са изземването на яйца и малки, безпокойството.

Състояние на популацията в ЗЗ: Установен като гнездеща в защитената зона с численост около 10 двойки. Няма данни да е наблюдаван в района на инвестиционното предложение. Видът не е наблюдаван или установен при теренните проучвания в района на находището.

Оценка на въздействието: 

Територията на концесията и бъдещите кариери и нарушени терени не попада в потенциално или ефективно трофично или гнездово местообитание на вида. Районът не предоставя подходящи условия за вида, тъй като не се нарушават скали и скални комплекси, предпочитани от вида. Не се очакват преки или косвени въздействия като унищожаване или фрагментация на местообитания, смъртност на индивиди, прогонване на птици или влошаване на съседни местообитания. Инвестиционното предложение ще е без въздействие върху вида в защитената зона по време на строителството и експлоатацията.
Възможни въздействия върху вида – няма.


Степен на въздействие: нулево.

Среден пъстър кълвач (Dendrocopos medius)

Биология на вида: Европейски вид населяващ Европа, Мала Азия и Иран. Постоянен вид с численост у нас 12000 – 20000 двойки. Хралупогнездещ, като предпочита дъбови гори или много влажни гори и храсталаци. Разпространението му у нас е петнисто.

Състояние на популацията в ЗЗ: В защитената зона гнезди с численост от 75 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), са установени 7 двойки, но не са провеждани проучвания в подходящи за вида местообитания. Видът гнезди в UTM квадрат FP50. Районът на концесията е възможно потенциално местообитание на вида.
Оценка на въздействието: 

Територията на находище ”Езерото”, засяга потенциални и ефективни местообитания на вида. Нарушаване на тези местообитания ще е предимно на територията на двете кариери. В следствие разработването на находището е възможна загуба на местообитания които са с площ от 452,070 дка, което е около 0,05% от трофичните местообитания на вида в зоната.  При строителството и експлоатацията на находището е възможно косвено въздействие върху вида от безпокойство и увреждане на съседни хабитати. Въздействието ще бъде в ниска степен поради наличието на идентични местообитания в непосредствена близост. Дейността може да предизвика много слабо отрицателно въздействие.

 Възможни въздействия върху вида – загуба на местообитания, безпокойство.
Степен на въздействие: 1.

Уралска улулица (Strix uralensis)

Биология на вида: Гнезди в буковия пояс на Централна Стара планина. Застрашен вид с ниска численост у нас - 20-60 двойки. Гнезди във високите части над 1200 м.н.в.

Състояние на популацията в ЗЗ: В защитена зона BG0002002 „Западен Балкан” видът е с численост около 2 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е наблюдаван. Видът не гнезди в UTM квадрати FP40 и FP50. Районът на концесията не е подходящо местообитание на вида, поради ниската надморска височина и видът на горската растителност.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Червеногуша мухоловка (Ficedula parva)

Биология на вида: Петнисто разпространена във високите части на Стара планина. Основно в буковия пояс, по влажни склонове над 600 м. до 1300-1600 м. н.в. Уязвим вид с численост около 1000 – 1500 двойки.

Състояние на популацията в ЗЗ: В защитена зона BG0002002 „Западен Балкан” видът е с численост около 70 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е установен, но не са провеждани проучвания в подходящи за вида местообитания. Видът гнезди в UTM квадрат FP40. Районът на концесията не е подходящо местообитание на вида, поради ниската надморска височина и видът на горската растителност.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Червеногърба сврачка (Lanius collurio) 

Биология на вида: Обитава открити места с храсти и редки групи дървета. Гнезди ниско по храстите и дърветата, в овощни градини, дворове на градове, села и покрай пътищата. Числеността и е висока и равномерна в цялата страна.

Състояние на популацията в ЗЗ: В защитената зона видът гнезди с численост от 3500 двойки. Видът гнезди в UTM квадрати FP40 и FP50 и в районът на концесията.
Оценка на въздействието: 

Територията на находище ”Езерото”, засяга потенциални и ефективни местообитания на вида. Нарушаване на тези местообитания ще е предимно на територията на двете кариери. В следствие разработването на находището е възможна загуба на местообитания които са с незначителна площ - 10 дка., открити пространства и храсталачни съобщества. Те са местообитание на 2 двойки сврачки, което е около 0,06% от популацията на вида в зоната. Ще се засегнат и 0,002% от гнездовите и трофични местообитания на вида в зоната.  При строителството и експлоатацията на находището е възможно косвено въздействие върху вида от безпокойство и увреждане на съседни хабитати. Въздействието ще бъде в ниска степен поради наличието на идентични местообитания в близост и ниския процент отчетено въздействие. Дейността може да предизвика много слабо отрицателно въздействие.

 Възможни въздействия върху вида – загуба на местообитания, безпокойство.
Степен на въздействие: 1.

Черен кълвач (Dryocopus martius)

Биология на вида: Гнезди в стари широколистни, иглолистни и смесени гори, до 2000 м н.в. в планините. Постоянен вид. Предпочита по-разредени и стари гори. „Уязвим вид” включен в Червената книга на България.

Състояние на популацията в ЗЗ: В защитената зона гнезди с численост от 90 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) са установени 12 двойки, но не са провеждани проучвания в подходящи за вида местообитания. Видът гнезди в UTM квадрат FP40, където попада находище ”Езерото”, но е с много ниска численост (Янков, 2007). Не е наблюдаван по време на теренните наблюдения в района. Районът на концесията е възможно трофично местообитание на вида.

Оценка на въздействието: 

Територията на находище ”Езерото”, засяга потенциални трофични местообитания на вида. Възможно е нарушаване на тези местообитания, предимно на територията на двете кариери, които са с площ 452,070 дка, което е около 0,05% от трофичните местообитания на вида в зоната. Възможно е безпокойство по време на строителството и експлоатацията. Въздействието ще бъде в ниска степен поради наличието на идентични местообитания в непосредствена близост. Дейността може да предизвика много слабо отрицателно въздействие.

 Възможни въздействия върху вида – загуба на трофични местообитания, безпокойство.


Степен на въздействие: 1.

Черен щъркел (Ciconia nigra)

Биология на вида: Обитава равнинни и планински широколистни гори, скални комплекси, проломи на реки, язовири, микроязовири, рибарници, оризища и др. Чувствителен към унищожаване на хранителните местообитания, фрагментацията и безпокойството. „Уязвим вид” включен в Червената книга на България.

Състояние на популацията в ЗЗ: В защитената зона гнезди с численост от 14 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) видът е регистриран с 3-4 двойки. Гнезди в UTM квадрат FP50. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 4 птици – 0,3% от прелитащата популация на вида в Северна България (Доклад «Проучване на есенната миграция на птиците на територията на Северна България», табл. 50).
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида.

Възможни въздействия върху вида – няма.


Степен на въздействие: нулево.

Черна каня (Milvus migrans). 
Биология на вида: Вид на Стария свят с широко разпространение в Европа, Азия, Африка, о. Мадагаскар, Австралия и Индо-Малайския архипелаг. Европейската популация е относително малка – под 100 000 двойки, при значителен спад през 1970–1990 г., като отрицателната тенденция продължава в по-голямата част от Европа. Обитава равнинни и хълмисти райони на страната, без планинската зона над 1000 m н. в. Има предпочитание към места в близост до влажни зони, дори при засилен антропогенен натиск.

Състояние на популацията в ЗЗ: В защитената зона гнезди с численост от 1 двойка. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013), видът не е установен. По време на есенната миграция през 2011 г. от наблюдателен пункт при с. Подгоре (северно от защитената зона) е наблюдавана една птица – 0,7% от прелитащата популация на вида в Северна България. Видът не гнезди в UTM квадрати FP40 и FP50. Районът на концесията не е подходящо местообитание на вида.
Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида и отсъствието му от района.

Възможни въздействия върху вида – няма.


Степен на въздействие: нулево.

Черночела сврачка (Lanius minor)

Биология на вида: Разпространена в Европа и Азия. Гнездещ, прелетен вид. Зимува в екваториална Африка. Обитава единични по-високи дървета или групи от храсти, широколистни гори, ивици от дървета, овощни градини. Среща се в непосредствена близост до жилищни постройки и вили, както и в изкуствено създадените полезащитни пояси. Гнезди в равнините до 200 м н.в.

Състояние на популацията в ЗЗ: В защитената зона гнезди с численост от 75 двойки. Числеността на вида в зоната е между 140 и 190 двойки според «Доклада на гнездящите птици в зоната (табл. 6)». При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) видът е регистриран с 8 двойки. Видът не гнезди в UTM квадрати FP40 и FP50. Районът на концесията не е подходящо местообитание на вида.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида и отсъствието му от района.

Възможни въздействия върху вида – няма.


Степен на въздействие: нулево.

Ястребогушо коприварче (Sylvia nisoria)

Биология на вида: Гнезди в Източна Европа и Западна Азия. Гнездяща, прелетна птица у нас. Зимува в Източна Африка, по горното течение на Нил. Обитава предимно сухи открити места с храсти от драка, къпина, хвойна и др. Предпочита равнинни райони до около 800 м н.в.
Състояние на популацията в ЗЗ: В защитената зона гнезди с численост от 75 двойки. Числеността на вида в зоната е между 70 и 600 двойки според «Доклада на гнездящите птици в зоната (табл. 6)». При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) видът е регистриран с 12 двойки. Видът не гнезди в UTM квадрати FP40 и FP50. Районът на концесията не е подходящо местообитание на вида.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида и отсъствието му от района.

Възможни въздействия върху вида – няма.


Степен на въздействие: нулево.

Въздействие върху редовно срещащи се, мигриращи видове птици, които не са включени в Приложение І на Директива 2009/147 ЕЕС.

Обикновен мишелов (Buteo buteo)

Биология на вида: Вид с обширен ареал в Европа и Азия. Зимува в Южна Евразия и Африка. У нас гнездящ, мигриращ и зимуващ често срещан вид, един от видовете грабливи птици с най-висока численост – между 2500 и 4000 двойки. Гнезди по дървета в различни видове гори. Храни се с дребни гризачи по пасища, ливади и обработваеми площи.

Състояние на популацията в ЗЗ: В защитената зона видът гнезди с численост от 67 двойки. Гнезди в UTM квадрат FP40. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 122 птици – 1,3% от прелитащата популация на вида в Северна България
Оценка на въздействието: 

Територията на находище ”Езерото”, засяга потенциални гнездови местообитания на вида. Възможно е нарушаване на тези местообитания, предимно на територията на двете кариери, които са с площ 452,070 дка, което е около 0,05% от подходящите гнездови местообитания на вида в зоната. Възможно е безпокойство по време на строителството и експлоатацията. Въздействието ще бъде в ниска степен поради наличието на идентични местообитания в непосредствена близост. Дейността може да предизвика много слабо отрицателно въздействие.

 Възможни въздействия върху вида – загуба на потенциални гнездови местообитания, безпокойство.


Степен на въздействие: 1.

Черношипа ветрушка (Falco tinnunculus)

Биология на вида: Вид с обширен ареал в Евразия и Африка. Зимува в Южна Евразия и Африка. У нас постоянен и зимуващ често срещан вид, един от видовете грабливи птици с най-висока численост – между 4000 и 7500 двойки. Гнезди по скали, дървета и ел. стълбове, често в гнезда на вранови птици. Храни се с дребни гризачи по пасища, ливади и обработваеми площи.

Състояние на популацията в ЗЗ: В защитената зона видът гнезди с численост от 49 двойки. При проучванията по проект „Картиране и определяне на природозащитното състояние на природни местообитания и видове - фаза I” (МОСВ 2013) са установени 1-3 двойки. Гнезди в UTM квадрати FP40 и FP50, където попада находище ”Езерото” (Янков, 2007). По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 20 птици – 3,2% от прелитащата популация на вида в Северна България.
Оценка на въздействието: 

Територията на находище ”Езерото”, засяга потенциални гнездови местообитания на вида. Възможно е нарушаване на тези местообитания, предимно на територията на двете кариери, които са с площ 452,070 дка, което е около 0,05% от подходящите гнездови местообитания на вида в зоната. Възможно е безпокойство по време на строителството и експлоатацията, както и увреждане на съседни, подходящи за вида биотопи. Въздействието ще бъде в ниска степен поради наличието на идентични местообитания в непосредствена близост, но дейността може да предизвика временни отрицателни въздействия.

Възможни въздействия върху вида – загуба на потенциални гнездови местообитания, безпокойство.


Степен на въздействие: 2.

Сокол орко (Falco subbuteo)

Биология на вида: Вид, които гнезди разпръснато в цялата страна. Среща се повсеместно в равнини и прланини. Прелетен вид. Гнезди в щироколистни гори, горски пояси.

Състояние на популацията в ЗЗ: В защитената зона гнезди с численост от 8 двойки. По време на есенната миграция през 2011 г. от наблюдателен пункт при с. Подгоре (северно от защитената зона) са наблюдавани 3 птици – 0,7% от прелитащата популация на вида в Северна България. Видът не гнезди в UTM квадрати FP40 и FP50. Районът на концесията не е подходящо местообитание на вида.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида и отсъствието му от района.

Възможни въздействия върху вида – няма.


Степен на въздействие: нулево.

Обикновен пчелояд (Merops apiaster)
Биология на вида: Разпространен е в цялата страна в ниските части. Прелетен вид. Гнезди в земни и льосови стени и насипи.

Състояние на популацията в ЗЗ: В защитената зона видът гнезди с численост от 49 двойки. Видът не гнезди в UTM квадрати FP40 и FP50. Районът на концесията не е подходящо местообитание на вида.

Оценка на въздействието: 

Територията на ИП не е трофично или подходящо гнездово местообитание за вида. При строителството и експлоатацията няма да се нарушат или засегнат ефективни и потенциални местообитания на вида. Няма да има въздействие върху вида при реализацията на ИП поради специфичните екологични изисквания на вида и отсъствието му от района.

Възможни въздействия върху вида – няма.


Степен на въздействие: нулево.

Зеленоножка (Gallinula chloropus)

Биология на вида: Гнезди в растителността по бреговете на водоеми и във влажни зони от различен характер. Среща се и в рибарници и градски паркове. По-многобройна около р. Дунав и Дунавската равнина и Тракия. Числеността у нас е между 5 000 и 12 000 двойки.

Състояние на популацията в ЗЗ: В защитената зона са установени 5 гнездящи двойки. Не е установен като гнездящ в UTM квадрати FP40 и FP50. Районът на концесията не е подходящо местообитание на вида. Не е наблюдавана и при теренните изследвания. 
Оценка на въздействието: 

Не се среща на територията на ИП, тъй като няма подходящи хабитатни условия за вида. Няма да има въздействие върху вида.

Възможни въздействия върху вида – няма.


Степен на въздействие: нулево.

Обикновена калугерица (Vanellus vanellus)

Биология на вида: С петнисто и разпръснато разпространение в низинните и равнинни части на страната. Гнезди в тревни съобщества по влажни терени в близост до стоящи или течащи води, блата, мочурища, оризища и др. Често и в обработваеми площи, заливни терени, посеви и др. 
Състояние на популацията в ЗЗ: Гнездящ вид с численост 10 двойки. Не е установен като гнездящ в UTM квадрати FP40 и FP50. Районът на концесията не е подходящо местообитание на вида. Не е наблюдавана и при теренните изследвания. 
Оценка на въздействието: 

Не се среща на територията на ИП, тъй като няма подходящи хабитатни условия за вида. Няма да има въздействие върху вида.

Възможни въздействия върху вида – няма.


Степен на въздействие: нулево.

Речен дъждосвирец (Charadrius dubius)

Биология на вида: Палеарктичен вид, които обитава Европа, Северна Африка и Азия. Зимува на север от 5. ю.ш., а също така на п-ов Индустан, Индокитай, Китай и Индонезия. Гнездящо-прелетен, преминаващ и зимуващ вид. Среща се край водоеми в ниските части на страната. По Черноморието гнезди по всички плажове, в близост до сладка вода. Местообитания на вида са реки, потоци, постоянни сладководни езера, блата и водоеми. Уязвим вид в Червената книга на България.

Състояние на популацията в ЗЗ: Гнездящ вид с численост 2 двойки. Не е установен като гнездящ в UTM квадрати FP40 и FP50. Районът на концесията не е подходящо местообитание на вида. Не е наблюдавана и при теренните изследвания. 
Оценка на въздействието: 

Не се среща на територията на ИП, тъй като няма подходящи хабитатни условия за вида. Няма да има въздействие върху вида.

Възможни въздействия върху вида – няма.


Степен на въздействие: нулево.

Средна бекасина (Gallinago gallinago)

Биология на вида: Холарктичен вид. Гнезди в Евразия и Северна Америка. В Европа северната граница на ареала достига Арктика, а южната е неясна и минава приблизително от Южна Франция до р. Дунав и Северното Причерноморие. Зимува в Централна Америка, Северна и Централна Африка и Южна Азия. Гнездещо-прелетен, летуващ, преминаващ и зимуващ вид у нас. В края на XIX в. е мътил в Баташкото блато, бил е многоброен в Русенско и Софийско (най-вече в Драгоманското блато). Местообитания на вида са блата, мочурища торфища. Предпочита равнинните, но заселва и удобни биотопи до 2000 m н. в. Гнезди в обширни блата и мочурища с обилна тревна растителност, както и в преходната зона между тях и обкръжаващите ги територии. Критично застрашен вид в Червената книга на България.

Състояние на популацията в ЗЗ: Преминаващ вид с много ниска численост – 2 индивида. Не е установен като гнездящ в UTM квадрати FP40 и FP50. Районът на концесията не е подходящо местообитание на вида. Не е наблюдавана и при теренните изследвания. 
Оценка на въздействието: 

Не се среща на територията на ИП, тъй като няма подходящи хабитатни условия за вида. Няма да има въздействие върху вида.

Възможни въздействия върху вида – няма.


Степен на въздействие: нулево.

Негативното въздействие на инвестиционното предложение за “Изграждане на кариера за добив на строителни материали в концесионна площ „Езерото“ (728.4 дка), разположена в землищата на с. Мартиново и гр. Чипровци, община Чипровци, област Монтана”, върху биологичното разнообразие и в частност върху птиците в района, се свежда до отнемането и увреждането на части от подходящи трофични и гнездови местообитания и безпокойство на видове птици, предмет на опазване в защитена зона BG 0002002 „Западен Балкан” по Директивата за опазване на дивите птици.
В процеса на строителството и експлоатацията ще бъдат нарушени естествени природни местообитание и местообитания на някои видове, предмет на защита в защитената зона. 

При оценка на въздействието върху видовете птици е отчетено отрицателно въздействие в ниска степен (оценка 1 и 2) за 8 вида птици, предмет на опазване в ЗЗ BG0002002 „Западен Балкан”. Това са: Горска чучулига (Lullula arborea), Сив кълвач (Picus canus), Сирийски пъстър кълвач (Dendrocopos syriacus), Среден пъстър кълвач (Dendrocopos medius), Червеногърба сврачка (Lanius collurio), Черен кълвач (Dryocopus martius), Обикновен мишелов (Buteo buteo), Черношипа ветрушка (Falco tinnunculus). Инвестиционното предложение може да предизвика много слабо отрицателно въздействие от нарушаване на трофични и гнездови местообитания, както и безпокойство при някои видове, описани по-горе. Въздействието се определя като слабо, което може да бъде избегнато без прилагане на специални мерки освен спазване на най-добрите практики при строеж и експлоатация. 
Въпреки това, за пълно отстраняване на отрицателното въздействие са разработени мерки (т. 6 от ДОС), които следва да бъдат приложени. 
Върху останалите видове птици въздействие няма да има, тъй като в границите на имота и прилежащите хабитати не са установени техни подходящи местообитания, не са наблюдавани по време на теренните изследвания и има много малка вероятност да бъдат установени поради специфичните им екологични изисквания.

5.2. Описание и анализ на въздействието на инвестиционното предложение върху целостта на защитената зона с оглед на нейната структура, функции и природозащитни цели (загуба на местообитания, фрагментация, обезпокояване на видове, нарушаване на видовия състав, химически, хидроложки и геоложки промени и др.).

Алгоритъма на изчисление на представените цифри и проценти при оценката на видовете птици в т. 5.1 и т. 5.2 от ДОСВ е на база наличие на вида в обхвата на инвестиционното предложение и засегната площ от реализацията на ИП към общата площ на ефективно или потенциално, гнездово, трофично и др. местообитание в зоната (по данни, получени от теренните проучвания (2016 г) и по проект „Картиране и определяне на природозащитното състояние на природни местообитания и видове – фаза I”, предоставени от МОСВ.
Анализ на въздействието на инвестиционното предложение върху целостта на защитена зона BG0002002 „Западен Балкан” с оглед на нейната структура, функции и природозащитни цели.

Структура

Инвестиционното предложение “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, ще се реализира в два участъка – Северен и Южен и ще засегне 452,070 дка. от територията на ЗЗ BG 0002002 „Западен Балкан” или 0.03% от нея. Реализацията на ИП няма да окаже значително въздействие върху структурата на защитената зона.

         Функции и природозащитни цели

Зоната обхваща площ от 1 468 324,711 дка. Общата площ на ИП, процедирани досега възлиза на 29,907 дка. Всички тези ИП отнемат около 0,002 % от общата площ на зона BG0002002 „Западен Балкан”. Кумулативният ефект в комбинация с разглежданото ИП за “Изграждане на кариера за добив на строителни материали в концесионна площ „Езерото“, ще се увеличи с 0,03% и ще достигне 0,033 % отнета площ от зоната.

Начина на трайно ползване на земята на територията на концесията е предимно гора. За целите на ИП ще се извърши промяна на предназначението на земята. От получената информация от РИОСВ Монтана няма ИП свързани с промяна на предназначението на гори. ИП за “Изграждане на кариера за добив на строителни материали в концесионна площ „Езерото“ ще отнеме 452,070 дка площ или 0,05% от широколистните листопадни гори в зоната и 0,03% отнета площ от площта на зоната.
Кумулативният ефект от загуба на територия от ЗЗ BG0002002 „Западен Балкан” няма да наруши функциите и природозащитните цели на зоната.
Загуба на местообитания

С ИП “Изграждане на кариера за добив на строителни материали в концесионна площ „Езерото“ се предвижда усвояване на 452,070 дка горски съобщества, което съставлява 0,03% от площта на зоната. Предвижданията на ИП са на тази площ да се извърши промяна на предназначението и да се изградят две кариери, като на първия етап ще се усвоят 186,926 дка от Участък „Северен”. Това са ефективни или потенциални трофични местообитания на 8 вида птици предмет на опазване в зоната. При пет вида се очакват косвени въздействия от безпокойство, следствие промяна на съседни местообитания. 

Бариерен ефект/Фрагментация
Не се очакват.

Унищожаване на индивиди
Възможно е унищожаване на индивиди, яйца и люпила с малки, по време на строителството. Това са горски видове птици, повечето от които не са предмет на опазване в зоната. От целевите за опазване видове най-уязвим вид е черношипата ветрушка (оценка 2), а също така горската чучулига, сирийския и среден пъстър кълвач, червеногърбата сврачка и обикновения мишелов. Възможно е прилагането на смекчаващи мерки.
Нарушаване на видовия състав
Не се очаква.

Химически промени

Не се очакват.

Хидроложки промени

Не се очакват.

Геоложки промени

Не се очакват.

6. Предложения за смекчаващи мерки предвидени за предотвратяване, намаляване и възможно отстраняване на неблагоприятните въздействия от осъществяване на инвестиционното предложение върху защитената зона и определяне степента им на въздействие върху предмета на опазване на защитената зона в резултат на прилагането на предложените смекчаващи мерки

Предвид характера на инвестиционното намерение са предложени следните мерки по време на строителството и експлоатацията на ИП “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”.

6.1 Смекчаващи мерки по време на строителството

- Началото на строителните дейности, свързани с премахване на горска, храстова и тревна растителност да не се извършва през размножителния период на птиците (април-юни). Подходящо е тези дейности да започнат рано напролет (м. февруари-март), когато птиците и останалите животни не са заели гнездови и размножителни територии или през есента (септември – октомври).
- Строителните дейности и движението на техника да се ограничат само на територията на съществуващи горски пътища и контурите на двата участъка – Северен и Южен. 

- Точно маркиране на маршрутите за подход на транспортна техника към експлоатационните хоризонти на терена, за да се предотврати унищожение на растителност на прилежащи терени.

- Да се предвидят и маркират местата за временно депониране на откривка, хумус и стерил. Препоръчваме тези депа да са в границите на двата участъка – Северен и Южен на добивното поле.  
- В никакъв случай да не се допуска депониране на отпадъци, включително и битови,  извън границите на концесията, на територията на защитената зона. 

6.2 Смекчаващи мерки по време на експлоатацията

- Взривните дейности през размножителния период (април-юни) да бъдат възможно максимално ограничени и намалени.

- Разработването на двата участъка да става поетапно с цел поетапна рекултивация на нарушените територии.
- Да се изготви и съгласува с компетентния орган план за рекултивация на нарушените терени.

7. Разгледани алтернативни решения и оценка на тяхното въздействие върху защитените зони, вкл. „нулева алтернатива”

7.1 Алтернативи за реализация на инвестиционното предложение

Не са разглеждани алтернативи за местоположение, технологии, срокове и др. Факторите, предопределящи местонахождението нямат алтернатива и разглеждането им е извън обхвата на анализа. Всяка друга алтернатива, в границата на зоната, по отношение на място и технологии би имала аналогично или по-голямо въздействие върху зоната.

7.2 Нулева алтернатива

Нулевата алтернатива е запазване на съществуващото състояние, т.е. инвестиционното предложение за “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, да не се реализира. Нулевата алтернатива е съвместима с предмета и целите на опазване на защитената зона.
Към момента в близост до територията на ИП има нарушени площи от действащи в миналото рудници, съпътстващи сгради и горски пътища. 

Оценката на елементите на околната среда и социално - икономическите условия, без да бъде реализирано инвестиционното предложение - прилагането на нулева алтернатива, като не се реализира предвиденото инвестиционно предложение, би довело до пропускане на икономически ползи и възможности за осигуряване на работни места за населението в близост да участъка.

По отношение на околната среда и здравето на хората - при нереализацията на инвестиционното предложение се очаква запазване на нивата на въздействие върху компонентите на околната среда в съществуващите допустимите норми, като не се очаква застрашаване здравето на хората.

Инвестиционното предложение не противоречи на националното законодателство и заповедта за обявяване на зоната – РД-119/09.02.2012 г. Оценката на въздействие върху защитената зона е, че няма да бъде значително увреден предмета на опазване на ЗЗ BG 0002002 „Западен Балкан”, поради което няма основание да се прилага нулева алтернатива.

8. Картен материал с местоположението на инвестиционното предложение спрямо защитената зона и нейните елементи

На фиг. 8.1 и 8.2 е представено местоположението на инвестиционното предложение за “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, спрямо границите на ЗЗ BG 0002002 „Западен Балкан” за опазване на дивите птици.

Фиг. 8.1 Местоположение на ИП – червена точка

Фиг. 8.2. ИП “Изграждане на кариера за добив на строителни материали в концесионна площ „Езерото“ и границите на зоната.

9. Заключение за вида и степента на отрицателното въздействие съобразно критериите по чл.22 на Наредбата

При проведените теренни наблюдения в района на инвестиционното предложение и прилежащите територии са установени видове птици, характерни за този биотоп или непосредствено свързани с него през различните периоди от годината.

Територията на инвестиционното предложение е в границите на защитена зона за опазване на дивите птици „Западен Балкан”, като за зоната са описани 40 вида птици включени в Приложение I на Директива 2009/147/EEC и 8 редовно срещащи се мигриращи вида. Върху повечето от тях не се очаква въздействие тъй като не се срещат в района, не са установени и при теренните наблюдения или местообитанието не отговаря на техните екологични изисквания.
При оценка на въздействието върху видовете птици е отчетено отрицателно въздействие в ниска степен (оценка 1 и 2) за 8 вида птици, предмет на опазване в ЗЗ BG0002002 „Западен Балкан”. Реализацията на ИП може да предизвика временни отрицателни въздействия от загуба на потенциални гнездови местообитания и безпокойство (оценка 2) при един вид - Черношипа ветрушка (Falco tinnunculus) и много слабо отрицателно въздействие (оценка 1) при 6 вида от Приложение І и един вид редовно срещащ се в зоната - Горска чучулига (Lullula arborea), Сив кълвач (Picus canus), Сирийски пъстър кълвач (Dendrocopos syriacus), Среден пъстър кълвач (Dendrocopos medius), Червеногърба сврачка (Lanius collurio), Черен кълвач (Dryocopus martius) и Обикновен мишелов (Buteo buteo).
Въздействието се определя като слабо, което може да бъде избегнато без прилагане на специални мерки, въпреки това за пълно отстраняване на отрицателното въздействие са разработени мерки (т. 6 от ДОС), които следва да бъдат приложени. 

Предвид направеният анализ за състоянието на видовете и техните местообитания, предмет на опазване в защитената зона, вследствие реализацията на инвестиционното предложение за “Изграждане на кариера за добив на строителни материали в концесионна площ „Езерото“, разположена в землищата на с. Мартиново и гр. Чипровци, община Чипровци, област Монтана”, заключението е следното: няма да бъде значително увреден предмета на опазване на ЗЗ 0002002 „Западен Балкан” за опазване на дивите птици при строителството и експлоатацията.

10. Наличие на обстоятелства по чл. 33 ЗБР и предложение за конкретни компенсиращи мерки по чл. 34 ЗБР – когато заключението по т. 9 е, че предметът на опазване на съответната защитена зона ще бъде значително увреден от реализирането и експлоатацията на инвестиционното предложение и че не е налице друго алтернативно решение

Няма.

11. Използвани методи на изследване, включително времетраене и период на полеви проучвания, методи за прогноза и оценка на въздействието, източници на информация, трудности при събиране на необходимата информация.

При изготвянето на оценките са ползвани нормативни документи - Закона за опазване на околната среда, Закона за биологичното разнообразие, Закона за защитените територии, Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони, както и произтичащите от тях нормативни документи – правилници, наредби и др. Ползвани са и Червената книга на Република България, „Атлас на гнездящите птици в България”, Стандартен формуляр за специални защитени зони (СЗЗ), предложени и одобрени зони от значение за общността (ЗЗО) и за специални консервационни зони (СКЗ) - BG BG0002002 „Западен Балкан”, Данни по проект “Картиране и определяне на природозащитното състояние на природни местообитания и видове – фаза I“, достъпни на интернет страницата http://natura2000.moew.government.bg/, актуална научна литература и литературни източници, включително и непубликувани материали и наблюдения на авторите от предходни проучвания. Проведен е оглед и теренни наблюдения в района през месец септември 2016 г. 
За оценка състоянието на животинския свят са използвани основни методи и подходи за преки теренни изследвания на птиците. Това са маршрутния или трансектен метод (Line transects) и методът на точковото броене (Point counts) (Bibby et al., 1992). Всеки от тях има определени предимства и зависи от поставените цели и характера на местността.

Тези методи се използват при установяване числеността и плътността на птиците, включително и гнездовите съобщества в отделни биотопи.
При маршрутния метод (Line transects), наблюдателят избира подходящ маршрут, по който се движи. Той минава през вътрешността на проучваният биотоп и е еднотипен по цялата си дължина, която не е по-малка от 1000 m. При горските фитоценози маршрутът минава най-малко на 200 m от края на гората, за да бъдат избегнати видове, характерни за екотона. Записват се пеещите в ляво и дясно по трансекта мъжки, като се определят две ленти на отстояние от оста на движението, съответно 25 и 50 m. или 50 и 100 m. За принадлежащи към екотонната зона се считат птиците, които се намират на разстояние до 50 m навътре в горския биотоп от едната страна и на разстояние 200 м в откритата площ, от другата страна. Птиците, намиращи се в откритата площ се отчитат, като площта от 200 м се разделя окомерно на четири ивици, всяка от които по 50 m. В ивиците се записват пеещите мъжки, забелязаните гнезда и други признаци, като се внимава да не се "вкарват" в лентите пеещите по-надалеч птици. Отчетите се извършват рано сутрин, между 5 и 9 часа и привечер 19 - 21 часа. Маршрутът трябва да се посети поне два пъти през гнездовият сезон, за да могат да се установят постоянните и мигриращите видове. Скоростта на движение зависи от числеността на птиците, трудността по записването им и характера на терена. За открити местности се препоръчва около 2 km/h. При обработката на резултатите се взима максималният брой установени мъжки екземпляри от всеки вид, като основа за по-нататъшни изследвания.

При определяне видовият състав на орнитоценозите в гъстообрасли и труднодостъпни части от проучваната територия, както и за открити пространства с добър изглед от наблюдателния пункт се прилага методът на точковото броене (Point counts). За определен период от време – 10 или 15 мин., от стационарен пункт, се извършват прослушвания и наблюдения и се записва видовият състав и числеността на пеещите мъжки птици, заели гнездови територии или видовете ползващи територията за хранене, укритие и др.

Според типа на местообитанията и състоянието на растителността в района на ИП и прилежащите райони, считаме, че това са най-ефективните методи за  установяване на видовият състав и числеността на  птиците. 

С посочените по-горе методи се регистрират и видовете птици в извънгнездовия период – мигриращи и зимуващи видове в изследваната територия. Проучването включва преки визуални наблюдения на всички преминаващи птици, като фокус на тези визуални проучвания са главно териториите на ИП и прилежащите райони. Наблюденията при полевите проучванията се извършват с помощта на оптични средства - бинокли с увеличение 10х50 и 8х30. 
Не са срещнати трудности при събиране на информацията и полевите проучвания върху състоянието на растителния и животински свят в обхвата на оценката.

12. Източници на информация

Нормативни документи

Закон за опазване на околната среда (ДВ, бр. 91/2002 г; изм. и доп.)
Закон за защитените територии (ДВ, бр. 133/1998 г; изм. и доп.).

Закон за биологичното разнообразие (ДВ, бр. 77/2002 г; изм. и доп.)
Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони в сила от 11.09.2007 г., приета с ПМС No 201 от 31.08.2007 г. Обн. ДВ. бр.73 от 11 Септември 2007г., изм. и доп.) 
Научни информационни и методични източници 

ГОЛЕМАНСКИ, В. и др. /ред./. 2011. Червена книга на Република България. Том 2. Животни; ИБЕИ-БАН & МОСВ София
ДОКЛАД 2012 «Проучване на есенната миграция на птиците на територията на Северна България». http://natura2000.moew.government.bg/PublicDownloads/Auto/OtherDoc/276297/276297_Birds_120.pdf

ИВАНОВ 2011. Фауна на България, т. 30 Aves Част IІІ, Издателство на БАН, София, 409 с.

MOСВ, 2000. Национален план за действие за опазване на биологичното разнообразие 1993 - 2003, С. МОСВ, Артифекс Еоод 55с. 
МОСВ 2013. Данни по проект “Картиране и определяне на природозащитното състояние на природни местообитания и видове – фаза I“, за ЗЗ BG0002002 „Западен Балкан”. http://natura2000.moew.government.bg/.

Натура 2000 Стандартен формуляр за набиране на данни за специално защитени зони – Зона BG0002002 „Западен Балкан”.

Нанкинов, Д, С. Симеонов, Т. Мичев, Б. Иванов, 1997. Фауна на България, Т. 26. Aves. Част II., София, АИ "Проф. М. Дринов" :1-428.

Симеонов, С., Т. Мичев, Д. Нанкинов 1999. Фауна на България, т. 20 Aves Част I, Издателство на БАН, София, 350 с.

Янков, П.  (отг. ред.)  2007. Атлас на гнездящите птици в България. Българско дружество за защита на птиците, Природозащитна поредица, Книга 10. София, БДЗП

13. Документите по чл. 9, ал. 2 и 3 – представяме:

· Копиe от диплома за завършено висше образование и специалност;

· Служебна бележка за трудов стаж;

· Декларация за обстоятелствата по чл. 9, ал.1, т. 4-7 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони - ПМС № 201 от 31.08.2007 г., Обн. ДВ. бр.73 от 11 Септември 2007 г.

